Sanada Yukimura: Samurai Yang Hanya Muncul 100 Tahun Sekali

Sanada Yukimura adalah seorang pahlawan, panglima p.er.ang, samurai dan ketua klan Sanada yang paling terkenal di zaman p.er.ang saudara era Sengoku di Jepun. Beliau lahir pada tahun 1567 dan m.ati pada 3 Jun 1615.

Beliau merupakan anak kedua Sanada Masayuki yang juga merupakan seorang Daimyo di Wilayah Shinano dan mempunyai seorang abang bernama Sanada Nobuyuki. Klan Sanada merupakan sekutu kuat Klan Takeda yang menguasai wilayah Kai. Semasa usia muda, beliau telah berkhidmat dengan Takeda Shingen dan menjadi panglima p.er.ang untuk Puak Takeda.

Pada Tahun 1582, Pakatan Oda Nobunaga dan Tokugawa Ieyasu telah menghancurkan Klan Takeda sehingga klan Sanada yang menyokong juga ikut menyerah kalah kepada Oda Nobunaga. Keadaan menjadi parah setelah kem.atian Daimyo Takeda Shingen akibat penyakit Pneumonia yang dihidapinya.

Namun setelah Nobunaga terb.un.uh dalam Insiden pembelotan orang kanannya Akechi Mitsuhide di Kuil Honouji, Puak Sanada menjadi Ronin tanpa tuan. Pada tahun 1585, Yukimura di perintahkan oleh ayahnya Masayuki bekerja untuk klan Uesuigi dan menetap di Wilayah Echizen dibawah pengawasan Suda Chikamitsu. Setelah tamat tugas beliau kembali dan berkahwin dengan salah seorang anak perempuan Otani Yoshitsugu.

Pada tahun 1600, p.er.ang paling besar di era Sengoku meletus di Sekigahara diantara Pasukan Barat yang dipimpin oleh Ishida Mitsunari, yang mewakili klan Toyotomi manakala Pasukan Timur yang dipimpin oleh Tokugawa Ieyasu. Dalam pert.empuran ini, Yukimura dan ayahnya, Masayuki berpihak kepada Pasukan Barat kerana ingin membalas d.endam ke atas kehancuran klan Takeda oleh Tokugawa. Namun begitu abangnya, Sanada Nobuyuki pula membelot dan berpihak pada Tokugawa.

Sanada Yukimura meraih kemasyhuran dan populariti dalam mempertahanan Istana Ueda, dimana beliau berjaya menahan s.erangan dan mengalahkan 40.000 t.entera Tokugawa yang dipimpin oleh Tokugawa Hidetada hanya dengan 2000 orang t.enteranya sahaja.Pasukan Barat yang diketuai oleh Ishida Mitsunari akhirnya tewas ditangan Tokugawa akibat beberapa pengikutnya membelot dan membantu Pasukan Timur Tokugawa meraih kemenangan.

Setelah Pasukan Barat yang dianggotai oleh klan Sanada tewas dalam p.er.ang di Sekigahara, maka Tokugawa Ieyasu yang memimpin Pasukan Timur telah dilantik menjadi Shogun yang baru .Tokugawa Ieyasu hampir menghukum m.ati seluruh klan Sanada kerana mereka berjaya memb.un.uh ramai t.entera Tokugawa.

Namun begitu, Ieyasu terpaksa membatalkan hasratnya kerana memandangkan Abang Yukimura iaitu Sanada Nobuyuki yang berpihak kepadanya. Akhirnya Tokugawa Ieyasu memberi hukuman keatas klan Sanada dengan hanya membuang daerah untuk mengasingkan Yukimura dengan ayahnya Masayuki ke Kudoyama dan wilayahi Kii. Setelah beberapa tahun tinggal di sana,ayahnya Masayuki meninggal dunia di Kudoyama. Ada khabar angin yang mengatakan ayahnya dib.un.uh atas arahan Tokugawa Ieyasu yang masih berd.endam dengan Klan Sanada.

12 tahun kemudian, hubungan antara klan Tokugawa dan klan Toyotomi mula kembali tegang. Ieyasu merasa Toyotomi Hideyori (anak kepada Toyotomi Hideyoshi) yang dewasa menjadi ancaman baru baginya. Klan Toyotomi sendiri juga telah mula mengumpul kekuatan t.enteranya kembali untuk membalas kekalahan Pasukan Barat di Sekigahara. Klan Toyotomi dipimpin oleh Toyotomi Hideyori mula merekrut ramai Ronin (samurai tak bertuan) dan ninja upahan untuk menentang t.entera Tokugawa.

Pada tahun 1614, Sanada Yukimura berjaya melepaskan diri daripada tahanan di wilayah Kii dan mengabdikan diri kepada Toyotomi Hideyori. Beliau juga berhasrat ingin membalas d.endam setelah seluruh klannya dihapuskan. Pada tahun 1614 berlaku frasa terakhir p.er.ang di era Sengoku. Musim Sejuk bermula tahun itu, Istana Osaka kediaman Toyotomi dikepung oleh t.entera Tokugawa.

Sanada Yukimura ditugaskan untuk memperkuatkan pertahanan di sebelah selatan istana yang lemah. Beliau bert.empur dengan pasukannya yang berjumlah 7000 orang bertahan dengan gigih menahan s.erangan 10.000 pasukan Tokugawa yang berlanjutan selama sebulan. Tokugawa Ieyasu mula tertekan kerana banyak t.enteranya terb.un.uh.

Akhirnya Tokugawa akur lalu menawarkan rundingan damai kepada pihak Toyotomi. Toyotomi Hideyori menerima Perjanjian Damai daripada pihak Tokugawa Ieyasu. Sebenarnya Perjanjian Damai tersebut merupakan sandiwara yang segaja dilakukan oleh Tokugawa Ieyasu untuk menguatkan dan menambah t.enteranya bagi meyambung s.erangan ke atas Osaka lagi pada tahun hadapan.

Bulan Mei 1615, berlaku Pert.empuran Musim Panas Osaka yang merupakan pert.empuran terakhir di era Sengoku. Sanada Yukimura tidak lagi bert.empur secara defensif, kali ini beliau telah melancarkan s.erangan berskala besar ke arah posisi penting pasukan musuh. S.erangan Yukimura dan pasukannya begitu hebat sehingga beberapa kali berhasil memasuki kubu utama Tokugawa. Bahkan ,Tokugawa Ieyasu sendiri hampir memb.un.uh diri kerana ketakutan menghadapi Yukimura dan pengikutnya.

Yukimura dikatakan berjaya memasuki kubu utama sebanyak tiga kali dan hampir mendekati Tokugawa Ieyasu dalam jarak beberapa meter saja. Dalam kepungan pasukan Tokugawa, beliau bert.empur dengan penuh semangat keberanian dan memb.un.uh ribuan t.entera tokugawa. Namun akhirnya beliau akhirnya tewas karena jumlah pasukan musuh yang masih ramai.

Pada usianya yang menjangkau 48 tahun,beliau terpaksa mengalah kerana tubuhnya sudah kepenatan dan dipenuhi luka yang parah. Dalam keadaan ini,beliau telah membuka helmet p.er.angnya dan berkata

“Aku Sanada Yukimura, seorang musuh yang sepadan dengan kalian, namun aku sudah terlalu kepenatan untuk bert.empur dalam tempoh yang lama, datang kemari dan ambil kepalaku sebagai trofi kemenanganmu”.

Seorang samurai Tokugawa, Nishio Nizaemon memenggal kepalanya dan mengakhiri hidupnya. Selepas kem.atian beliau, tempat kem.atian Sanada Yukimura telah didirikan sebuah Tugu Peringatan bagi mengenang dan mengiktiraf beliau sebagai Pahlawan Paling Hebat di Era Sengoku.

Sanada Yukimura adalah seorang samurai, ahli strategi p.er.ang dan panglima p.er.ang yang disegani kawan mahupun lawan. Tokugawa Ieyasu sendiri mengaguminya dan memendam rasa takut dan trauma kepada Yukimura sehingga beliau m.ati setahun kemudian. Tokugawa Ieyasu meninggal dunia kerana penyakit kansernya yang semakin teruk akibat tekanan dan trauma daripada Pert.empuran Musim Panas di Osaka. Kem.atian Sanada Yukimura sebagai “perwira sejati” membuatnya dianggap sebagai pendekar terhebat dan tokoh paling popular di era Sengoku.

Keberanian Yukimura diiktiraf dan diberi gelaran ”Pahlawan Yang Hanya Muncul 100 Tahun Sekali”. Kejayaan demi kejayaan Sanada perolehi adalah disebabkan oleh strategi p.er.angnya dan kesetiaan pengikutnya. Beliau dikatakan mempunyai satu kumpulan Ninja yang bernama Sanada Juuyushi (10 pendekar Sanada).

Kumpulan Sanada Juuyushi telah dianggotai oleh 10 orang ninja hebat dan 2 daripadanya merupakan ninja lagenda iaitu Sarutobi Sasuke dan Kirigakure Saizo. Kumpulan ini juga banyak membantu Yukimura membuat risikan, s.erangan hendap dan sabotaj musuh bagi meraih kemenangan dalam setiap siri pert.empurannya.


Yakuza Membina Jaringan Dengan Peminat Melalui Majalah

“Mata pena lebih tajam daripada
senjata”. Ini adalah kata-kata biasa yang kita dengar untuk menunjukkan
bahawa penulisan itu sangat berpengaruh dan memberi kesan kepada seseorang. Perkara
ini terbukti dengan wujudnya penulisan-penulisan yang masih lagi dimanfaatkan
sehingga sekarang. Malah, diperbincangkan walaupun ia telah lama ditulis.

Kumpulan Yakuza juga tidak terlepas
dalam melakukan perkara ini. Sektor percetakan dan penulisan telah dimanfaatkan
mengikut kapasitinya yang tersendiri. Semestinya, ramai yang tidak mengetahui
perkara ini.

Yakuza
dalam dunia percetakan

Nama Yakuza di mata rakyat Jepun tidaklah dipandang mulia. Ia semakin hari semakin kotor. Ini juga telah menjatuhkan motivasi ahli-ahli Yakuza yang sedia ada. Demi memberi semangat kepada para ahlinya, salah satu usaha yang digunakan oleh kumpulan-kumpulan ini adalah melalui bahagian penerbitan dan tulisan.

Sebagai contoh, pada tahun 2013, kumpulan Yakuza paling besar di Jepun, Yamaguchi Gumi telah mengeluarkan majalah berita rasmi mereka yakni Yamaguchi  Gumi Shinpo. Ia tidak boleh didapati secara umum. Namun mereka tahu bahawa isi majalah itu akan bocor juga kepada orang awam. Justin McCurry, penulis The Guardian menerangkan isi majalah itu sebagai begini,

“Helaian muka suratnya diisi dengan puisi-puisi haiku, artikel-artikel mengenai usaha-usaha orang tak bersalah dan menarik pembaca untuk melakukan kerja-kerja yang baik. Bunyinya seperti makalah dakyah dari gereja.”

Majalah
Yakuza yang dijual secara umum

Sedar atau tidak, majalah yang
dikeluarkan oleh Yakuza sendiri telah masuk lama di kedai-kedai buku. Malah, ia
sudah diterbitkan sejak 3 dekad yang lalu. Majalah itu diberi nama Gekkan
Jitsuwa Document. Majalah bulanan ini meliputi berita mengenai ahli kumpulan
jenayah Jepun.

Sejak dilancarkan pada tahun 1984,
Jitsuwa Document telah menjadi satu jurnal yang menceritakan mengenai
berita-berita terkini dan industri kumpulan jenayah yang membuat perjanjian
dengan gangster. Ini termasuklah video lucah dan seks komersial. Disebabkan
pembacanya adalah dalam kalangan ahli kumpulan gengster, majalah itu juga
mempunyai ruang iklan untuk alat permainan seks, perkhidmatan seks, pelukis
tatu iezumi, filem-filem lucah, komik manga lucah, laporan mengenai jenayah
orang luar dan gambar-gambar yang menunjukkan aktiviti kumpulan bersayap kanan
(right wing group).

Laku tak laku majalah ini terbukti
apabila ia pernah dijual sebanyak 70 000 cetakan sebulan selepas peristiwa
perpecahan kumpulan Yakuza terbesar, Yamaguchi Gumi dengan musuhnya Kobe
Yamaguchi Gumi.

Seperti yang kita tahu, pengenalan undang-undang anti-kumpulan gengster oleh Jepun pada tahun 2011 telah banyak memberi kesan kepada setiap operasi kumpulan Yakuza. Ini termasuklah dunia percetakan mereka. Pada Mei 2017, Gekkan Jitsuwa Document menemui jalan akhirnya untuk dijual. Syarikat penerbitan, Myway Publication sendiri telah menyekat penerbitan majalan ini.

Tindakan ini bukanlah kerana mereka tiada duit, tapi lebih kepada isi majalah itu sendiri. Ia juga berkait rapat dengan tekanan disekeliling untuk menendang keluar kumpulan Yakuza dalam pelbagai operasi. Syarikat penerbitan juga akan mempunyai masalah untuk membuat pinjaman jika terus menerbitkan majalah Yakuza.

Majalah
yakuza buka ruang dengan peminat

Selain dari Jitsuwa Document yang
dinyatakan di atas tadi, terdapat beberapa majalah utama Yakuza seperti Jitsuwa
Jidai, Jitsuwa Jiho dan Asahi Geino. Beberapa majalah-majalah lain pula hanya
spesifik untuk suatu kumpulan tertentu. Untuk majalah Knuckles, ia tidak secara
terus mengenai Yakuza. Namun, terdapat beberapa ruang artikel yang memuatkan
sesi temu ramah dengan kumpulan Yakuza.

Pekara ini turut dilakukan oleh
majalah-majalah kumpulan Yakuza lain dengan memasukkan ruang artikel sesi
interviu dengan ketua-ketua mereka. Interviu ini sering menyentuh mengenai
aktiviti jenayah, tapi lebih kepada sejarah kegemilangan lampau, peperangan
antara kumpulan dan perbincangan mengenai nilai tradisional Jepun. Terdapat juga
artikel temu ramah dengan pelacur seks ternama yang membincangkan mengenai
cara-cara terbaik melakukan seks.

Hubungan majalah Yakuza dengan pembaca
juga nampaknya erat. Ia boleh dilihat pada majalah milik Yamaguchi Gumi yang
mempunyai ruang “Tattoo Corner” yang mempamerkan gambar lelaki dan
wanita bertatu yang dihantar oleh pembaca.

Selain
majalah, jenis percetakan lain dimanfaatkan

Menurut Jack Adelstein, seorang penulis
terkenal mengenai Yakuza menyatakan bahawa majalah Yakuza telah berevolusi dari
majalah tradisional kepada majalah yang mempunyai unsur-unsur manga. Ia
mengandungi tulisan serta lukisan komik untuk menarik minat pembaca.

Apabila bercakap mengenai komik,
beberapa siri novel komik manga ada diterbitkan. Sehingga sekarang, sudah ada
lebih 100 novel berkaitan Yakuza yang telah diterbitkan. Kebanyakan novel ini
meceritakan jatuh bangun ahli Yakuza terkenal pada masa lampau dan kini.

Begitulah.

Sekalipun, ada majalah Yakuza yang
disekat dan dihalang. Namun, ia tetap diterbitkan dengan kapasitinya sendiri.
Dalam keadaan dunia percetakaan yang semakin mencabar era moden ini, mungkin
suatu hari nanti kita boleh melihat bukan sahaja majalah Yakuza yang hilang, ia
lebih kepada semua majalah.

RUJUKAN:

1) Yakuza magazine – for the well-read gangster. https://www.theguardian.com/world/2013/jul/11/yakuza-magazine-yamaguchi-gumi-shinpo

2)  Japan’s yakuza aren’t disappearing. They’re getting smarter. https://www.washingtonpost.com/news/global-opinions/wp/2017/04/08/japans-yakuza-arent-disappearing-theyre-getting-smarter/?utm_term=.509b1240346e

3)Japan’s biggest yakuza publishes magazine for gangsters.https://www.scmp.com/news/asia/article/1279567/japans-biggest-yakuza-publishes-magazine-gangsters

4) Tokyo publisher drops yakuza magazine after 3 decades. https://www.tokyoreporter.com/crime/yakuza/tokyo-publisher-drops-yakuza-magazine-after-3-decades/amp/

5)The Strange World of Yakuza Fan Magazines.https://publishingperspectives.com/2009/10/the-strange-world-of-yakuza-fan-magazines


Membedah Lagu Tujuh Nafas M. Nasir

Inikah diaYang ku impikanDalam lambaian firdausiKali ini ku harapkanBukan fatamorgana lagi

Jiwa lama bersengketaSedang hakikatnya kita sama-sama redhaHati hamba dah sediaPerjalanan ini tinggal tujuh nafas lagi

SepertimuAku juga pernah persoalkan kekuatan batinkuDalam seribu kekalutan ku cintaDalam sejuta resah ku cinta juaDalam mimpi ngeri aku lihat cintaDalam rasa paling rendah ku angkat cinta

Rinduku bukanlah kemurahanJika mahu dianggapkan mainanKau tanya bilangan namamu ku sebutjawapnya hanya sekali lafaz tak terputus

Cinta ku yang ku maksudkanSeperti buih-buih di milik lautanSeperti nafas yang meresapi badanSeperti kenangan yang tak pernah luput selamanya

Lirik lagu diatas ialah lagu Tujuh Nafas Lagi nyanyian M. Nasir.M. Nasir punya metafora dalam lagu memang di skala yang berbeza dengan artis lain. Setiap lagu ditafsir dengan pelbagai pandangan. Setiap perkataan mempunyai maksud yang indah, setiap bait ayat perlu diteliti untuk faham apa sebenarnya yang mahu disampaikan.

Baru ni aku layan lagu Pening Raya nyanyian M.Nasir dan Salih Yaacob. Ada dua baris ayat yang menarik hati aku.

“Tak mungkin semalam kau mimpiDipatuk ular lagi.”

Bila dicari maksud mimpi dipatuk ular, barulah aku faham M. Nasir perli Salih Yaacob pasal nak kahwin lagi atau tambah cawangan. Lepas tu ada suara Salih Yaacob di belakang,

“Merepeklah kau Nasir.”

Jadi ini tafsiran lagu Tujuh Nafas Lagi mengikut sedap tekak aku.

Rangkap pertama.

Lagu ini mengisahkan seorang lelaki yang nak berkahwin. Semua lelaki menginginkan perkahwinan. Kehidupan selepas perkahwinan ialah satu bentuk syurga dunia buat dua insan bercinta, itulah yang dikatakan lambaian firdausi. Firdausi merujuk kepada syurga melalui istilah perkataan arab.Lelaki itu juga harapkan perkahwinan itu benar akan terjadi, bukan lagi sebuah percintaan yang gagal atau pun penipuan melalui khayalan. Fatamorgana dalam rangkap pertama merujuk kepada sebuah khayalan (kamus dewan bahasa dan pustaka).

Rangkap kedua.

Kedua lelaki dan perempuan ini mempunyai rasa ragu-ragu dalam keputusan yang mereka buat. Tetapi mereka redha dan tawakal untuk sama-sama menghadapi kehidupan selepas kahwin. Tujuh nafas lagi pada akhir rangkap ini boleh ditafsir dengan macam-macam pendapat.

Tujuh lapis/tahap iman.

Tujuh tahap nafsu.

Tujuh peringkat kehidupan seseorang manusia. Bermula dengan alam ruh, kemudian memasuk alam rahim, kemudian dunia, alam kubur atau sinonim dengan alam barzakh, kemudian hari kiamat, hari hisab amalan dan akhir sekali ialah alam di mana manusia itu dibalas dengan perbuatan sepanjang kehidupannya di dunia/ hari pembalasan.

Tujuh nafas dalam rangkap ini juga seolah menceritakan betapa singkatnya masa yang tinggal sebelum mereka berdua berkahwin.

Rangkap ketiga.

Lelaki ini ragu-ragu dengan tahap keimanannya dalam menempuhi kehidupan memikul tanggungjawab sebagai suami. Tapi lumrah orang bercinta, dalam kekalutan itu membuatkan hati semakin tekad. Walau seribu dugaan, hati tetap tidak berganjak. Dia juga sering membayangkan betapa susah dan payah selepas berkahwin. Dalam rasa rendah diri, lelaki ini mengangkat cinta pada kekasihnya. Ayat terakhir rangkap ini juga memberikan tafsiran yang cinta kekasihnya tidak melebihi Tuhan dan pesuruhnya, ibu bapa dan terakhir kekasihnya.

Rangkap keempat.

Rindu dan cinta lelaki ini bukanlah mainan. Bukan sekadar ungkapan tanpa perasaan. Jika kekasihnya bertanya berapa banyak kali namanya disebut, tujuh nafas lagi memberi maksud setiap detik dia menyebut nama gadis itu dalam hati. Kira tidak pernah seminit dia melupakan gadis itu. Akan tetapi, tujuh nafas lagi juga merujuk kepada tujuh tahap kehidupan, dalam dia tenggelam dalam cinta, lelaki ini tidak leka dengan dunia.

Rangkap kelima.

Cintanya kepada kekasihnya tidak disangkal lagi. Bagai buih dilautan, kalau rajin bolehlah pergi kira buih tu. Bagai nafas yang meresapi badan, sentiasa diperlukan untuk terus bernyawa.

Tapi lagu ni banyak pendapat dan tafsiran. Ada juga yang berpendapat lagu ini tentang kesufian lelaki dalam lirik itu. Cinta yang dimaksudkan juga merujuk cinta kepada tuhan yang esa. Setiap minit menyebut nama tuhan, kecintaan kepada tuhan bagaikan buih dilautan dan tidak akan mampu terus hidup jika tidak dikurniakan nikmat nafas yang dihembus.

Akhir kata…

Seperti kenangan yang tak pernah luput selamanya…


‘Batu Pembunuh’ Jepun Terbelah Dua

Baru-baru ini, laman media sosial Jepun kecoh dengan berita ‘batu pembunuh’ Jepun atau Sessho-seki terbelah dua. Ia diberi gelaran sedemikian kerana jika sesiapa cuba menyentuh batu itu, orang tersebut akan mati.

Sessho-seki mempunyai asal-usul mitologi yang menarik. Kisahnya, batu ini pada asalnya mayat seorang wanita bernama Tamamo no Mae. Tetapi jelitawan ini bukan sebarang jelitawan. Namanya itu sebenarnya menyembunyikan identiti sebenar dirinya: kitsune atau musang berekor sembilan.

Mengikut cerita rakyat yang muncul pada Zaman Edo, kitsune muncul di China semasa era pemerintah terakhir Dinasti Shang, Raja Zhou sebagai gundiknya bernama Daji. Daji menggoda baginda menjadi pemerintah yang zalin sehingga membawa kepada kejatuhan dinasti itu pada 1046 SM.

Kitsune kemudiannya melarikan ke Tianzhou (nama Cina untuk India) dan menyamar sebagai Puan Kayo, gundik kepada Putera Mahkota Banzoku (berdasarkan kisah Kalmashapada). Seperti Zhou, Banzoku juga berlaku kejam dengan memenggal lebih seribu orang. Apabila pemerintahan baginda digulingkan, kitsune sekali lagi melarikan diri ke China sekitar 780 SM.

Semasa di China buat kali kedua, dia menyamar sebagai Bao Si, gundik kepada pemerintah Dinasti Zhou, Raja Yu. Perilaku kejam baginda yang dipengaruhi oleh Bao Si membuatkan ramai sedar ini perbuatan musang berekor sembilan. Akibatnya, kitsune sekali lagi dihambat keluar oleh angkatan tentera Zhou.

Si musang masih tidak serik-serik. Setelah semua itu, dia masih mengulangi helah sama – kali ini, di Jepun. Kitsune menyamar sebagai Tamamo no Mae dan menjadi wanita kegemaran maharaja Jepun ketika itu, Maharaja Toba. Bagaimanapun, ini juga mengakibatkan baginda sentiasa gering sekaligus mengundang rasa curiga dalam kalangan pegawai istana.

Lantas, seorang ahli astrologi bernama Abe no Yasuchika dipanggil untuk memeriksa keadaan Toba. Si ahli nujum sedar penyakit baginda dicetuskan oleh faktor luaran berupa seekor musang berekor sembilan. Sebaik melihat Mae, Yasuchika mendedahkan wanita tersebut sebenarnya semangat kitsune.

Murka dengan tindakan kitsune berkenaan, Toba mengarahkan dua orang samurai untuk membunuhnya di lembah Nasu. 200 tahun kemudian, semangat Mae memasuki sebuah batu yang dikenali sebagai Sessho-seki.

Sesiapa yang menyentuh batu tersebut akan terhidu gas beracun lalu mati. Tetapi pada akhirnya, hantu kitsune itu dibebaskan daripada batu tersebut hasil tindakan seorang sami Buddha bernama Genno Shinsho. Selepas mengadakan upacara keagamaan untuk kitsune berkenaan, barulah ia dapat berehat dengan aman di alam sebelah sana.

Begitupun, ramai penduduk tempatan percaya batu tersebut masih wujud. Disebabkan kaitan Sessho-seki dengan kisah Maharaja Toba, ia diwartakan sebagai tapak warisan sejarah tempatan pada 1957.

Tetapi Sessho-seki mengundang kegemparan apabila ia terbelah dua pada Isnin lepas. Ramai pakar menyifatkan ia berlaku akibat perubahan masa, hakisan dan cuaca. Tetapi ada juga yang menyifatkan dengan terbelahnya batu tersebut, semangat kitsune kembali bebas untuk meneruskan pekerjaan jahatnya itu.

九尾の狐の伝説が残る、殺生石にひとりでやってきました。

縄でぐるっと巻かれた真ん中の大きな岩がそれ…

のはずなのですが、なんと岩は真っ二つに割れて、縄も外れていました。

漫画だったらまさに封印が解かれて九尾の狐に取り憑かれるパターンで、見てはいけないものを見てしまった気がします。 pic.twitter.com/wwkb0lGOM9

— Lillian (@Lily0727K) March 5, 2022

Ketika ini, pegawai-pegawai kerajaan di peringkat tempatan dan pusat sibuk membincangkan langkah seterusnya berkenaan Sessho-seki. Tetapi bagi seorang pegawai kerajaan di Nasu, dia berharap batu tersebut dapat dibaiki semula agar terus menjadi warisan sejarah tempatan sebagai tatapan generasi seterusnya.

RUJUKAN

Ferguson, I.S. (2012) “The Evolution of a Legend–A Comparison of the Character of Tamamo no mae Portrayed in Muromachi Period Otogizōshi and in the Late-Edo Vendetta Tale, Itoguruma kyūbi no kitsune (The Spinning Wheel and the Nine-Tailed Fox)”. Asian Languages & Civilizations Graduate Theses & Dissertations. Paper 6.

McCurry, J. (2022, 7 Mac). Japan’s ‘killing stone’ splits in two, releasing superstitions amid the sulphur springs. The Guardian.


Akshamsaddin: Sejarah Hidup Mentor Mehmed Al Fatih

Meskipun Akshamsaddin terkenal dengan hubungannya bersama Sultan Mehmed II al Fatih dan membantu dalam penak.lukan baginda ke atas Konstantinopel, beliau juga merupakan seorang sarjana perubatan yang berteori tentang kuman dengan menyamakan mikrob dengan biji benih.

Siri Netflix Rise of Empires: Ottoman memaparkan kisah penak.lukan Konstantinopel oleh Sultan Mehmed II. Salah satu kelemahan terbesar siri dokumentari bersejarah ini ialah ada beberapa watak penting yang tidak ditunjukkan. Salah seorang daripada mereka ialah Akshamsaddin, seorang tutor dan penasihat yang berpengaruh kepada Sultan Mehmed II.

Siri ini sepatutnya memaparkan wataknya, walaupun hanya dalam satu babak, kerana dia berada dalam tentera semasa penak.lukan. Dialah yang paling banyak memberikan semangat kepada sultan dan tenteranya.

Sultan Mehmed II melantik dia sebagai guru agamanya.  Arkib sejarah Uthmaniyah di Istana Topkapi mengatakan bahawa Sultan Mehmed II memerintahkan se.rangan yang dilancarkan semasa pe.rang berada dalam keadaan terkunci lalu mereka berjaya menembusi tembok kota setelah menerima perkhabaran dari Akshamsaddin.

Babak ini serta kebanyakan babak lain dalam siri ini, bagaimanapun, menampilkan watak Mara Hatun sebaliknya. Jadi, siapa sebenarnya Akshamsaddin?

Carian di internet secara umumnya akan menunjukkan bahawa dia seorang ulama sufi tetapi Akshamsaddin juga dikenali sebagai evliya, istilah yang paling biasa digunakan oleh orang Islam untuk merujuk seorang wali dari kalangan orang Turki.

Makam beliau yang bertempat di daerah Goynuk di wilayah Bolu barat sering dikunjungi oleh orang ramai.  Akshamsaddin bukan sahaja seorang ulama sufi, tetapi juga seorang müderris (profesor), sarjana perubatan dan penyair.

Nama sebenar beliau ialah Shamseddin Muhammad, dan beliau dilahirkan di Damsyik pada tahun 1390. Garis keturuna  beliau dari sebelah bapanya bermula sejak Khalifah Abu Bakar.  Dia datang ke wilayah Amasya utara bersama bapanya pada usia 7 tahun dan mendapat pendidikan rendah daripada keluarganya. Dia telah menghafaz al-Quran semasa dia kecil.

Selain ilmu agama, beliau juga menerima pendidikan perubatan. Apabila dia dilantik sebagai müderris, latihan yang diterimanya tidak memuaskan hatinya dalam mencari jalan ke arah jiwa rohaniah. Oleh itu, dia kemudian rapat dengan Hacı Bayram-I Veli, salah seorang sufi yang paling terkenal pada zaman itu.

Dia mula menjadi pemimpin sebagai salah seorang ketua pelajar. Dengan petunjuk dari gurunya, dia mula-mula menetap di Beypazarı, di wilayah Ankara tengah, dan kemudian di Goynuk di wilayah Bolu, dan terlibat dalam aktiviti pondok darwis.

Dia digelar Akshamsaddin (awalan “ak” dalam namanya bermaksud putih dalam bahasa Turki) dan Akşeyh (Sheikh Putih) kerana wajah, rambut dan janggutnya menjadi putih akibat disiplin sufi yang ketat yang dilaluinya, di samping pakaian putih yang dipakainya.

Perlu diingat, sarjana Islam zaman klasik lazimnya akan menjalani pendidikan yang menyeluruh. Dalam ilmu agama, kesemua mereka mendapat diploma pengajian tinggi sehingga taraf tertentu. Amalan melontarkan pandangan tersendiri adalah cara untuk mendapatkan pengesahan. Mereka kemudiannya menumpukan masa pada satu atau beberapa bidang sesuai dengan keperluan zaman dan minat mereka sendiri.

Selain aktiviti pondok darwis di Goynuk, Akshamsaddin juga terlibat dalam pengajian dalam bidang perubatan dan farmasi. Dia berpeluang mengunjungi istana Uthmaniyah di wilayah Edirne barat berkat dari hubungan gurunya Hacı Bayram-I Veli dengan Sultan Murad II dan ilmu perubatannya.

Pada kunjungan pertamanya, Akshamsaddin merawat Süleyman Pasha, salah seorang ketua qadi Murad II.  Dia menyembuhkannya dengan kaedah yang tak mampu difikirkan oleh para tabib istana. Dalam lawatan yang seterusnya, dia berjaya menyembuhkan puteri Sultan Mehmed II.

Beginilah cara beliau bertemu dengan Mehmed al Fatih dan membantu serta memberikan sokongan terhadap persiapan untuk menak.luki Konstantinopel. Dia juga pernah melawan mereka yang enggan menyokong sultan, beliau berkata, “Pertama sekali, Sultan Mehmed II akan menak.luki Konstantinopel.”

Tertekan dengan kelewatan proses penak.lukan pada hari-hari terakhir pe.rang, sultan menjadi gelisah. Oleh itu, beliau sering menghantar surat kepada Akshamsaddin bagi memohon sokongan moral, selain ingin mengetahui bilakah penak.lukan itu akan selesai.

Akhirnya, dia menghantar wazirnya, Ahmed Pasha,  “Tanyakan kepada syeikh, apakah ada harapan untuk menak.luki kubu dan mengalahkan musuh?” Jawapannya adalah,  “Jika begitu ramai orang Islam dan veteran dari umat Nabi Muhammad berkumpul dan mensasarkan kubu musuh Allah, aku mendoakan kubu itu akan ditak.luki.”

Pada pagi 29 Mei, Sultan Mehmed II memahami petunjuk itu, dan tembok kota musuh berjaya ditembusi. Masjid Zeyrek telah dibina khas untuk Akshamsaddin selepas penak.lukan. Kini, kawasan itu telah menepati namanya sebagai kejiranan Akshamsaddin.

Akshamsaddin juga telah menemui makam Abu Ayyub al-Ansari yang hilang, salah seorang sahabat Nabi Muhammad S.A.W. yang terkenal, yang telah berkhidmat untuk baginda sebagai gabenor kota Madinah. Abu Ayyub meninggal dunia akibat sakit semasa terlibat dalam Pengepungan Konstantinopel yang pertama pada tahun 674 Masehi.

Apabila tempat beliau bersemadi itu digali, sekeping batu dengan nama terukir padanya telah ditemui. Kemudian, sebuah kompleks besar telah dibina di sana oleh Sultan Mehmed II bagi menghormati Abu Ayyub al-Ansari.

Sultan sangat teruja dan kagum kepada Akshamsaddin. Pada suatu hari, dia memberitahu Mahmud Pasha, “Rasa hormat aku kepada Lala Akshamsaddin adalah abadi. Tangan aku menggigil kerana teruja apabila bersamanya. Apabila syeikh yang lain datang kepada aku, tangan mereka juga menggeletar kerana teruja.”

Dikatakan, apabila sultan berasa gembira selepas penak.lukan itu, baginda bertitah tentang keadaan baginda: “Kegembiraan yang kalian lihat padaku bukan hanya kerana penak.lukan ini. Aku gembira kerana seorang evliya seperti Akshamsaddin hidup pada zaman aku.”

Selepas berkenalan dengannya, Sultan Mehmed II sering bertemu dengan Akshamsaddin untuk mendapatkan sokongan. Mereka mengadakan perbualan penting semasa dan selepas penak.lukan.

Apabila Mehmed II meminta untuk menjadi salah seorang muridnya, Akshamsaddin menolak permintaan sultan muda itu. Apabila dia mendesak beberapa kali, Akshamsaddin berkata:

“Sultan!  Ada kenikmatan dalam bertasawuf. Jika kamu terlalu menikmatinya, kesultananmu tidak akan ada nilai lagi di mata kamu dan kamu akan mengabaikan urusan negara dan bangsa kerana rasa nikmat yang kamu temui di dalamnya. Dengan itu, keadilan akan hilang. Adalah lebih penting untuk kamu memastikan keadilan dan kepercayaan kekal terhadap negara daripada memeluk ajaran tertentu. Jika hal-hal ini [pentadbiran] jatuh ke tangan pihak yang tidak cekap, kamu akan mengingkari perintah Allah, sebagaimana Dia memerintahkan agar serahkan tugas kepada mereka yang ahli dalam bidangnya. Adalah lebih penting untuk kamu menegakkan keadilan di bumi Allah daripada mengikut ajaran tertentu. Tujuan mengamalkan ajaran ini adalah untuk mencapai keadilan.”

Terdapat banyak riwayat lain yang berkaitan dengan penak.lukan Konstantinopel dan Sultan Mehmed II. Selepas bertugas sebagai müderris di Masjid Zeyrek untuk seketika, dia kembali ke Goynuk di mana dia akan meninggal dunia.

Karya Akshamsaddin tentang sains perubatan juga sering menjadi sumber rujukan. Beliau menulis buku dalam bahasa Arab dan Turki tentang sufi atau tasawuf dan perubatan. Beliau menceritakan tentang huraian, tujuan dan kedudukan tasawuf. Akshamsaddin menjelaskan konsep-konsepnya dan peristilahan yang disalahertikan oleh sesetengah ahli sufi, seperti Ibn Arabi.

Dia menyatakan perkara berikut yang berkaitan tentang menjadi evliya: “Evliya ialah seseorang yang menanggung masalah yang datang daripada orang. Dia menyahut cabaran, tidak mengeluh tentang masalah dan tidak menyimpan hasrat bermusuh. Dia tidak menganjurkan sikap bermusuhan. Dia seumpama bumi.  Segala macam jenis keburukan dicampakkan ke atas bumi.  Tetapi bumi sentiasa memberikan perkara yang baik.”

Dua karya beliau mengenai perubatan dan farmasi ialah Maddat ul-Hayat (Material Kehidupan) dan Kitab-I Tıbb (Kitab Perubatan). Beliau mencadangkan bahawa semua penyakit, seperti tumbuh-tumbuhan dan haiwan, mempunyai benih yang tidak kelihatan, iaitu, dia merujuk tentang kuman pada zaman di mana mikroskop belum dicipta.

“Penyakit utama mempunyai benih dan akar mengikut jenisnya, seperti benih rumput dan akar umbi. Benar, beberapa penyakit keturunan yang diturunkan dari bapa dan ibu, seperti epilepsi, podagra dan kusta, kadang-kadang muncul semula tujuh tahun selepas penyakit itu dilihat. Benih-benih penyakit yang disebabkan oleh makanan dan minuman keluar dan tumbuh dengan cepat,” kata Akshamsaddin dalam Maddat ul-Hayat.

Pada waktu yang sama di Eropah, penyakit dianggap sebagai hukuman daripada Tuhan. Walaupun Fracastoro menyebut di dalam karya De Contagione et Contagione Morbis (Tentang Penularan dan Penyakit Berjangkit) bahawa penyakit berjangkit berpindah dari individu ke individu, haiwan ke haiwan dan dari tumbuhan dan haiwan kepada manusia melalui teori “semina” 100 tahun selepas Akshamsaddin, dan buat pertama kalinya di Eropah, dia menyiratkan bahawa pandemik seperti itu masih merupakan hukuman dari Tuhan. Dalam sejarah perubatan, mikroorganisma kekal tidak ditemui melalui penyelidikan sehingga abad ke-19.

Maddat ul-Hayat ialah sumber penting bukan sahaja untuk mengkaji penyakit tetapi juga untuk ilmu botani dan farmasi. Akshamsaddin membuat komposisi ubat-ubatan yang baik untuk penyakit dalam kitab 30 bab.

Beliau juga menceritakan tentang perahan jus, intipati dan minyak bahan-bahan tertentu untuk digunakan dalam pengeluaran farmaseutikal.  Selepas menerangkan kaedah pengekstrakan dan penyulingannya, Akshamsaddin secara ringkas berhujah tentang bagaimana ia boleh digunakan pada penyakit tertentu.

Selain daripada ini, Akshamsaddin menyebut batu penyembuhan, penawar, jenis fabrik yang bermanfaat kepada tubuh, penduduk Lot dan kemusnahan mereka, penyelesaian praktikal untuk masalah kesihatan biasa dan isu yang perlu dipertimbangkan mengikut musim.

‘Kami datang telanjang, kami pergi telanjang’

Akshamsaddin terkenal kerana penak.lukan Konstantinopel dan hubungannya dengan Sultan Mehmed II, serta kedudukannya dalam sejarah alam perubatan dan tasawuf. Kata-kata beliau juga dijadikan teladan untuk hari ini. Tarekat Sufi Bayrami yang dimulakan oleh Akshamsaddin dipanggil Şemsiyye merujuk kepada namanya.

Sebelum dia meninggal dunia pada tahun 1459, dia mewakafkan dan memberikan kesemua hartanya untuk mereka yang datang ke pondok darwisnya. Dia memberitahu tujuh anak lelakinya, “Kita datang tanpa berpakaian, kita pergi juga tanpa berpakaian. Kita pergi dari satu alam ke alam yang lain, apa yang kita ada di antara keduanya?”

Akshamsaddin juga seorang penyair dan dia menyebut di dalam salah satu puisinya, “Wahai Sems, minumlah ra.cun pemisahan (kema.tian) untuk dipertemukan kembali dengan kekasih / Kerana siapa yang menginginkan bunga mawar yang mekar akan menanggung siksaan durinya.”


OGAS: Impian Internet Kesatuan Soviet

Dengan
akses internet hari ini, kita dapat melakukan banyak urusan secara dalam talian
dari mencari maklumat hinggalah urusan perbankan dan pembelian secara dalam
talian. Semua ini tidak akan berlaku tanpa pembabitan beberapa individu seperti
Robert E. Kahn, Vint Cerf dan Tim Berners-Lee. Tetapi tahukah anda, pada satu
ketika Kesatuan Soviet turut mempunyai cita-cita menghasilkan internet versi
mereka sendiri, satu idea yang boleh mentransformasikan ekonomi negara
berkenaan melebihi negara-negara lain. Tetapi ia terbantut angkara hasad dan
kegagalan sesetengah pemimpin mereka melihat pulangan jangka panjang dari
projek itu.

Versi
internet Soviet ini digelar OGAS hasil idea seorang lelaki yang berpandangan
jauh bernama Victor Glushkov. Gagasan ini sudah lama wujud sejak tahun 1960-an
dan Glushkov tidak keseorangan dalam memperjuangkan visinya. Bukan sekali dua
saintis dan penyelidik Soviet mahukan Kremlin menimbang idea kewujudan
rangkaian komputer yang boleh menghubungkan semua jentera dan mesin dalam
negara berkenaan. Jika ia dapat dilaksanakan, ia bukan saja menyaingi
negara-negara blok Barat dari segi teknologi tetapi juga merevolusikan ekonomi
mereka bertahun-tahun ke hadapan.

Tetapi
jika ada yang menyangka Glushkov orang pertama yang memperjuangkan gagasan ini,
anda salah. Idea OGAS yang digagaskan oleh beliau turut dipengaruhi oleh
Anatoly Kitov. Kitov sudah membayangkan Kesatuan Soviet disambung dengan wayar-wayar
merentasi seluruh negara bagi menghubungkan semua kegiatan ekonomi yang wujud
ketika itu pada tahun 1959. Tetapi selepas menghantar surat kepada pemimpin
Soviet iaitu Nikita Khruschev, beliau sedar cabaran merealisasikan visi
berkenaan bukan saja dari segi teknologi tetapi juga dalam bentuk manusia.

Sebelum
surat itu tiba pada pengetahuan Khruschev, pihak tentera berjaya memintas surat
Kitov dan amat berang dengan cadangan Kitov yang mahukan pihak tentera
berkongsi sumber dengan perancang ekonomi awam. Sebagai tindak balas, mereka
mengaturkan satu tribunal rahsia untuk perbicaraan Kitov di mana beliau dipecat
keahlian sebagai anggota Parti Komunis Rusia dan dibuang dari perkhidmatan
tentera. Bagi penentang idea bersifat radikal ini, mereka menyangka ia sudah
berakhir. Tetapi hakikatnya, ia diteruskan oleh Glushkov yang juga menantu
Kitov.

Pada
tahun 1962, OGAS mula dijaja kepada Kremlin sebagai cara untuk membawa Soviet
ke hadapan. Ia sekaligus menjawab persoalan yang berkisar dalam kalangan warga
Soviet: apa cara terbaik menjadikan komunisme sebahagian daripada masa hadapan.
Tetapi tiada siapa yang dapat menjawabnya sehinggalah pengenalan gagasan ini.
Menerusi OGAS, ia akan membentuk satu rangkaian merentasi tanah Eurasia di mana
satu pusat komputer utama di Moscow sebagai pusatnya. Dari situ, ia akan
dihubungkan dengan 200 pusat komputer tahap pertengahan yang dibina di
bandar-bandar utama seperti St Petersburg dan Volgograd dan mengaktifkan lebih
20,000 terminal komputer di tempat-tempat yang dianggap nadi ekonomi utama
Soviet. Bagi pakar ekonomi Soviet, idea sebegini jika ia direalisasikan boleh
membawa kepada pengenalan sosialisme elektronik dan amat baik bagi negara
mereka.

Gagasan
OGAS ini digerakkan dari satu institusi diketuai Glushkov bernama Institut
Sibernetik di mana beliau menjadi pengerusi institut berkenaan selama 20 tahun
sehinggalah meninggal dunia pada tahun 1982. Selain OGAS, beliau bersama
staf-stafnya turut membangunkan versi awal dompet elektronik iaitu sistem resit
elektronik di mana bagi setiap transaksi akan dimasukkan dalam buku akaun dalam
talian. Pasti ada yang mengatakan idea berkenaan bertentangan idea-idea yang
dibawa Vladimir Lenin dan Karl Marx tetapi Glushkov tidak cepat melatah.
Sebaliknya, sistem yang dibangunkan beliau ini sebenarnya memenuhi ramalan Marx
yang melihat masyarakat sosialis menggunakan pembayaran elektronik atau maya
pada masa akan datang. Idea Glushkov ini dianggap melampaui zaman dan pastinya
mengujakan ramai hari ini tetapi kita bercakap tentang era 60-an. Idea sebegini
mencetuskan keributan dalam kalangan orang ramai dan Politburo menolak usaha
mendapatkan belanjawan untuk projek tersebut. Bagaimanapun, OGAS masih mendapat
sokongan diperlukan dari Politburo dan mendapat sokongan belanjawan yang diperlukan
Glushkov.

Bagaimanapun,
langit tidak selalunya cerah untuk Glushkov. Pada tahun 1970, OGAS sekali lagi
dibawa ke pengetahuan Politburo untuk mendapatkan belanjawan diperlukan bagi
merealisasikan projek berkenaan. Bagaimanapun, OGAS mendapat tentangan dari
seorang menteri Rusia bernama Vasily Garbuzov. Garbuzov yang memegang portfolio
kewangan menganggap projek berkenaan sebagai satu pembaziran dan ia hanya
sekadar satu bentuk hiburan saja. Hakikatnya, Garbuzov sebenarnya tidak mahu
wang kerajaan disalurkan kepada kementerian pesaingnya iaitu Pusat Pentadbiran
Statistik di mana OGAS diletakkan di bawah pemantauan mereka.

Sebelum
mesyuarat yang diadakan pada 1 Oktober 1970, beliau memberi amaran kepada
Perdana Menteri Soviet ketika itu, Alexei Kosygin sekiranya Pusat Pentadbiran
Statistik terus diberi dana untuk membiayai OGAS, maka Kementerian Kewangan
bersedia menenggelamkan apa-apa unsur reformasi ekonomi yang cuba digerakkan
Kosygin. Garbuzov sudah melakukannya sekali pada tahun 1965 apabila cubaan
reformasi ekonomi yang digerakkan Kosygin gagal. Glushkov memerlukan sekutu
yang kuat dalam berhadapan tentangan Garbuzov dan mengekalkan impian internet
Soviet. Malangnya, tiada yang berani menyokong idea berani beliau ditambah pula
dengan ketidakhadiran Kosygin dan setiausaha agung parti Leonid Brezhnev.
Ketidakhadiran mereka seolah-olah memberi isyarat mereka menyokong idea berani
Glushkov tetapi pada masa sama, enggan membiarkan usul sama mencetuskan
keributan dalam Politburo gara-gara tindakan Garbuzov. Pada akhir mesyuarat,
Politburo memutuskan untuk menghentikan semua dana disalurkan kepada OGAS.

Begitupun,
Glushkov berusaha merealisasikan impian OGASnya selama 12 tahun sehingga ke
akhir hayatnya. Dan masih ramai berkongsi impian sama dengan beliau termasuk
abang ipar/adik iparnya Vladimir Kitov. Vladimir yang kini bekerja di
Universiti Ekonomi Plekhanov Rusia di Moscow pernah menghasilkan sebuah
perisian bagi pihak tentera untuk menguruskan kilang pembuatan kereta kebal
mereka. Dan seperti Glushkov dan bapanya Kitov, beliau percaya sekiranya OGAS
berjaya direalisasikan, ia akan menambah keberkesanan dalam proses membuat
keputusan dan pengiraan rutin yang bersifat lebih tepat, sekaligus membantu
kerajaan mentadbir soal ekonomi mereka dengan lebih berkesan.

Tetapi
menurut Vladimir, sistem Soviet secara keseluruhannya memang tidak fleksibel.
Tambah pakar komputer Oleg Guimaoutdinov, sistem berkenaan terbeban bukan saja
akibat kerenah birokrasi yang melampau tetapi juga persaingan membabitkan
kementerian-kementerian atau wilayah-wilayah yang tidak mahu kehilangan hak dan
keistimewaan yang dinikmati selama ini. Dengan situasi di Soviet semakin
meruncing pada tahun 1980-an lebih-lebih lagi dalam soal ekonomi, Soviet yang
ketika itu diterajui Mikhail Gorbachev melancarkan reformasi ekonomi dengan
harapan dapat mengubati kanser yang menyelubungi negara berkenaan. Dan itu
memberi harapan kepada pejuang-pejuang OGAS untuk merealisasikan impian mereka
walaupun ia sedikit terkesan dengan kematian Glushkov pada tahun 1982.

Salah
seorang daripada mereka ialah juara catur Rusia dan saintis komputer Mikhail
Botvinnik. Botvinnik berjaya menghasilkan program komputer awal untuk permainan
catur dan cuba menggunakan taktik sama pada komputer untuk meniru otak juara catur,
Algoritma tersebut digunakan untuk membentuk jadual pembaikan loji-loji tenaga
Soviet. Ramai melihat OGAS sebagai penyelamat ekonomi Rusia dan ini cuba dijaja
Botvinnik kepada Boris Yeltsin pada tahun 1990-an selepas kejatuhan Tirai Besi.
Tetapi seperti Kitov dan Glushkov, impian Botvinnik juga hancur berkecai.
Beberapa tahun selepas itu, World Wide Web (www) yang diperkenalkan Berners-Lee
yang kita kenali hari ini menjadi sensasi pilihan dunia.

Apa
yang cuba dicapai Kitov, Glushkov dan Botvinnik menunjukkan Soviet juga tidak
ketinggalan dalam perlumbaan menghasilkan internet versi mereka sendiri. Tetapi
disebabkan oleh beberapa faktor termasuk kerenah birokrasi yang dicetuskan
birokrat dan faktor kewangan, ia hanya sekadar satu lagi pelan di atas kertas.
Tetapi ia menunjukkan walaupun mereka kalah dalam perlumbaan ini,
sekurang-kurangnya mereka ada kemahuan dan visi untuk terus bersaing.

SUMBER

1.
Peters, Benjamin. (2016). Aeon.co. The Soviet InterNyet. https://aeon.co/essays/how-the-soviets-invented-the-internet-and-why-it-didn-t-work

2.
Baraniuk, Chris. (2016). BBC. Why the forgotten Soviet internet was doomed from
the start. http://www.bbc.com/future/story/20161026-why-the-forgotten-soviet-internet-was-doomed-from-the-start


India Dan Pakistan: Hindustan Yang Terbelah

22 November 2017, Perbatasan Attari-Wagah

Ribuan orang India bersorak di depan pintu gerbang Pakistan. Para tentera berseragam, pelajar sekolah, perempuan bersari, lelaki berjaket, para penari, pelancong berkamera, dan kumpulan pancaragam. Genderang dipukul bertalu-talu. Kemeriahan muzik pop Bollywood yang didendangkan diiring bersama gemuruh jiwa pemuda pemudi India melaungkan kata-kata “India Zindabad! Hindustan Zindabad! Hidup India! Hidup Hindustan!”

Aku berada di perbatasan India – Pakistan. Sempadan dua negara ini terletak tepat di antara Amritsar dan Lahore. Dulu, sebelum negara Hindustan dipisah, Amritsar dan Lahore adalah dua kota penting di negeri Punjab. Jutaan orang melintas setiap hari baik penganut Hindu, Sikh, mahupun Muslim. Kemudian setelah dipisah, berdirilah sebuah negara Pakistan di atas seruan Muhammad Ali Jinnah – Bapa Kemerdekaan Pakistan yang berkata:

“Hindu dan Muslim adalah dua agama, falsafah, sosialisme, dan kesusasteraan yang berbeza. Jika disatukan keduanya ke dalam negara yang sama, yang satu akan menjadi minoriti dan satu lagi menjadi majoriti, dan ia akan membawa kepada penentangan dan kehancuran.”

Maka tanggal 15 Ogos 1947, lahirlah Pakistan ke muka bumi. Kelahiran bersejarah ini dirayakan penuh sorak sorai gembira sebagai kemenangan umat Muslim di British India. Walaubagaimanapun, Pakistan merdeka dari Hindustan sebelum sempadan negaranya digaris jelas.

Wilayah-wilayah di sebelah barat, seperti Baluchistan dan Sindh yang majoritinya Muslim, tentunya akan masuk ke dalam Pakistan. Tetapi nasib wilayah Punjab dan Benggal, di mana Muslim dan Hindu yang sama rata jumlahnya, masih samar dan belum diketahui. Itu belum lagi Kashmir yang majoritinya Muslim tetapi dipimpin maharaja Hindu. Semua inilah yang menjadi benih permulaan tragedi pertumpahan darah dalam sejarah singkat Pakistan.

Sir Cyril Radcliffe dari pemerintahan kolonial Inggeris adalah individu yang bertanggungjawab mengukir nasib kedua-dua negara ini. Punjab dan Benggal digaris sempadankan oleh tangan beliau. Lalu Punjab di Barat dan Benggali di Timur diisytihar menjadi milik Pakistan, dan sisa tanah besar Hindustan pula menjadi India. Namun begitu garisan yang membelah umat Muslim dan Hindu masih juga samar. Di sisi Pakistan ada puluhan juta penganut Hindu, manakala di sisi India dihuni ratusan juta Muslim.

Lalu apa yang terjadi selepas itu adalah proses migrasi manusia terbesar dalam sejarah dunia. Umat Muslim yang memimpikan tanah suci berbondong-bondong berhijrah ke Pakistan. Manakala umat Hindu dan Sikh yang tidak mahu menjadi minoriti di negara Muslim berarak menuju ke arah India. Lebih daripada empat belas juta manusia berpindah untuk mencapai tanah impian. Ada yang berjalan kaki, ada yang menaiki kereta kuda, keldai, bas, dan tak kurang juga keretapi. Malah golongan tua yang sudah tidak kuat lagi untuk berjalan didukung dan diusung oleh anak dan kaum keluarganya.

Namun fantasi tidak seindah realiti. Ternyata bukan semua manusia itu bertuah meraih mimpi. Pakistan dan India berdiri di atas darah dan nyawa jutaan manusia. Kenderaan yang sarat berisi umat Hindu dan Sikh yang mahu meninggalkan Pakistan ditahan di jalanan dan penumpangnya dibantai. Umat Muslim yang meninggalkan India juga menjadi korban keganasan kaum nasionalis. Kira-kira sejuta orang telah menjadi korban dalam peristiwa berdarah ini.

Ideologi ini mengatakan islam satu-satunya identiti bagi Muslim. Mereka fikir jika negara hanya berpenduduk Muslim, semua masalah bakal selesai. Tapi itu hanyalah fiksi. Islam bahkan tidak cukup kuat mempertahankan Pakistan Timur dan Pakistan Barat yang terpisah sejauh 1700 kilometer, bersama tanah besar India yang berada di antara keduanya. Berpisah dengan India tidak menjadikan Muslim di Pakistan Timur menjadi manusia setara. Mereka tetap menjadi warga kelas dua, di bawah lima puluh lima juta penduduk yang menghuni Pakistan Barat. Fizikal, bahasa, budaya, dan sejarah mereka semuanya berbeza; hanya iman yang sama.

Ali Jinnah menetapkan bahasa Urdu yang dituturkan oleh penduduk Pakistan Barat sebagai bahasa kebangsaan. Namun penduduk di Pakistan Timur enggan patuh taat. Lalu beliau melabel para pejuang Pakistan Timur yang mempertahankan bahasa Benggali sebagai pengkhianat bangsa. Maka sekali lagi tragedi pertumpahan darah berlaku. Kali ini sesama Pakistan, sesama Muslim. Dianggarkan 300 ribu hingga tiga juta orang terkorban dalam perang ini. Hinggalah pada tahun 1971, akhirnya Pakistan Timur merdeka, memisahkan diri dengan Pakistan Barat. Dan lahirlah sebuah lagi negara yang baru bernama Bangladesh.

Berdiri di perbatasan ini, aku baru tahu bahawa garis pemisah yang dilukis Radcliffe untuk memisahkan sempadan Punjab dan Lahore adalah tepat di sini. Di sisi India disebut Attari, di sisi Pakistan pula disebut Wagah. Sejak lahirnya negara Pakistan, yang ada di tanah besar ini hanyalah kebencian kepada negara seberang.

“Chalo Pakistan!” Secara harfiahnya bermaksud “ayuh ke Pakistan!” Tetapi awas, jangan sesuka hati mengucapkan kata itu di sini. Majoriti rakyat India memendam benci dan rasa jijik yang mendalam terhadap negara itu. Mendengar namanya saja boleh membuat darah mereka naik. Membandingkan mereka dengan orang Pakistan atau menyuruh mereka pergi ke negara itu adalah ibarat sebuah penghinaan yang besar.
Aku jadi teringat semasa di Rajasthan, aku pernah berborak dengan Mannu, seorang pelajar kolej jurusan pelancongan berkasta Rajput yang berasal dari Kasol. Orangnya terpelajar, berwajah tampan, komunikasinya petah. Namun apabila aku memberitahu tentang impian ke Pakistan, raut mukanya terus berubah sinis.

“Jangan ke sana! Mereka itu orang paling berbahaya di dunia!”

Lalu dia terus mengumpat dan menista ‘manusia kelas bawahan’ yang hidup di negara Muslim itu sedang dia tidak tahu yang aku juga seorang Muslim. Namun demi sebuah damai dalam berbicara, aku hanya berdiam diri dan terus mendengarkan umpatannya. Pemuda dari Himachal Pradesh ini sama sekali belum pernah bertemu orang Pakistan, apatah lagi menjejakkan kaki di negara itu. Tapi kebenciannya terhadap negara itu berkobar-kobar, seperti musuh tradisi yang tak mungkin dimaafkan.

Kebencian itu pernah diterjemahkan pada tahun 2005 di Paharganj, New Delhi dengan satu ledakan bom. Mulai dari penarik beca, peniaga kedai, penjual teh, pengemis jalanan, orang awam, hingga ke ahli politik semuanya langsung menuding jari ke arah Pakistan. Siapakah yang menyemai rasa benci yang mendarah daging itu? Media? Guru sekolah? Pemerintah? Atau filem Bollywood yang selalu menggambarkan orang Pakistan sebagai sebuah negara antagonis yang cuma diisi para pengganas?

Lagu kebangsaan Jana Gana Mana dinyanyikan, membangkitkan semangat patriotisme ribuan orang yang berdiri di sini. Perbatasan Attari-Wagah adalah satu-satunya laluan keluar masuk bagi sempadan yang sepanjang 3000 kilometer bagi kedua-dua negara. Di siang hari tidak ramai orang yang melintasi sempadan ini kerana rumitnya kerenah birokrasi.

Namun begitu pada petang hari tempat ini berevolusi menjadi sebuah arena pertunjukan mega yang membangkitkan semangat nasionalisme. Upacara penurunan bendera dirayakan besar-besaran pada setiap hari. Tentera pengawal sempadan yang bermisai tebal berbaris rapi dengan langkah tegap menjengket dan tersusun, wajah yang bengis, pandangan mata yang tajam, serta gerakan tubuh yang gagah.

Di balik pagar seberang sana pula, tentera Pakistan seperti membayangi tentera India dengan melakukan gerakan yang sama. Setiap gerakan adalah sangat teratur, termasuk pusingan badan dan tolehan kepala, menjadi perpaduan yang aneh di antara aroma pertempuran dan sebuah pertunjukan. Bagaimana negara yang saling bermusuhan boleh bekerjasama untuk merancang sebuah acara tontonan dengan koreografi yang saksama dan simetri ini sangat menimbulkan keingintahuan.

Menjelang senja, bendera mula diturunkan perlahan-lahan. Kedua-dua bendera bergerak diagonal pada paras yang sama, sebab tak satu negara pun beserta rakyatnya yang rela kalau bendera mereka lebih rendah daripada bendera negara musuh. Proses penurunan bendera ini cuma mengambil masa kira-kira dua minit, tetapi keseluruhan acara ini berlangsung selama lebih daripada satu jam. Hingga pada akhirnya, mereka bertemu di pintu sempadan, menerima bendera masing-masing, bersalaman sesaat, berpaling, dan terus menutup pintu gerbang.

Ini merupakan satu pengalaman unik. Walaupun tubuh aku masih di India, namun Pakistan terasa begitu dekat sekali. Terlihat bendera hijau Pakistan dikibar megah di seberang pagar. Malah aku dapat melihat dengan jelas gambar besar sang pemimpin Ali Jinnah, tulisan Pakistan, dan kalimah Laillahaillallah. Aku mulai bermimpi untuk menuju tanah Pakistan satu hari nanti, dengan melintasi perbatasan ini.

Semarak senja menenggelamkan matahari dan sinarnya ketika aku kembali ke Amritsar dengan langkah santai sambil cuba menahan trak dan lori di jalan untuk melakukan hitchhike. Papan tanda besar yang tertulis “India, Negara Demokrasi Terbesar di Dunia Menyambut Anda” menyambut semua orang yang baru kembali dari pintu sempadan. Mungkin untuk mengingatkan kepada sesiapa sahaja yang baru datang dari arah Pakistan tentang kontras negara Hindustan dan Republik Islam di seberang sana.

Artikel dikirimkan oleh Sharifuddin Lennon untuk The Patriots.


Apakah P*rang Dunia Ketiga Boleh Berlaku?

Antara
sarjana yang meletakkan mata tentang P3rang Dunia Ketiga ialah Albert Einstein.
Selepas mengamati tahap teknologi dalam P3rang Dunia Kedua, beliau berpendapat
bahawa P3rang Dunia Ketiga akan berlaku dengan persenjataan terlalu berbahaya
sampai kemajuan manusia boleh hancur bagaikan Zaman Batu pun. Beliau juga
mengatakan, “aku tidak tahu senjata apa akan digunakan dalam P3rang Dunia
Ketiga, tetapi P3rang Dunia Keempat akan menggunakan kayu dan batu.”

Jarak tahun
antara dua P3rang dunia yang telah berlaku ialah 27 tahun. Memandangkan sudah
74 tahun sejak semboyan peP3rangan sebegini telah diam, dunia boleh dikatakan
mencapai tahap keamanan sejagat yang tidak pernah dinikmati nenek moyang. Peristiwa-peristiwa
semasa P3rang Dingin juga tidak mencapai skala P3rang Dunia Kedua, dimana
ekonomi seluruh dunia tergugat.

Maka
harus dipersoalkan: apakah kebarangkalian untuk P3rang Dunia Ketiga berlaku?

Antara 1950 hingga 2019, dunia tersungkur ke arah pep3rangan besar sebanyak lapan kali. Pada 25 Jun 1950, dua negara Korea bertembung yang ramai berpendapat boleh membuatkan Amerika Syarikat, Kesatuan Soviet dan China berp3rang. 12 tahun kemudian, John F. Kennedy menghantar misil-misil nvklear ke Itali dan Turki yang Moscow dan Stalingrad menjadi sasaran. Sebagai tindakbalas, Nikita Khrushchev menempatkan misil nuklear di Cuba, yang membuatkan semua orang di Amerika Syarikat terpinga-pinga.

Jika Kennedy dan Khrushchev gagal berdiplomasi, mungkin p3rang Dunia Ketiga sudah berlaku. Ini kerana Amerika Syarikat gagal dalam pencerobohan di Teluk Babi yang gagal. Lebih mengejutkan, pada 9 November 1979, komputer NORAD telah membuat suatu keralatan besar dengan mengatakan bahawa Kesatuan Soviet telah melancarkan serangan besar-besaran. Begitu juga kejadian 26 September 1983 apabila sistem amaran Soviet pula bermasalah.

Perkembangan-perkembangan ini merupakan peristiwa sebelum alaf sekarang. Dengan keselamatan global semasa, ramai berpendapat bahawa p3rang Dunia Ketiga tidak mungkin boleh berlaku. Pendapat sebegini bertepatan dengan realiti juga, disebabkan dunia semakin berintegrasi melalui kehebatan dalam Pertubuhan Bangsa-Bangsa Bersatu (PBB).

Namun status sebenar p3rang Dunia Ketiga ialah “possible, probable but not inevitable”. Pemimpin-pemimpin sekarang mempunyai kuasa mutlak yang luar biasa. Namun kuasa mereka terikat dengan konsensus. PeP3rangan seperti Vietnam, Teluk dan Iraq menunjukkan bahawa permainan media boleh mengalihkan pandangan masyarakat untuk melengkapkan “keperluan konsensus” diperlukan pemimpin.

Misalnya Amerika Syarikat mendapatkan dalil mengatakan pep3rangan Vietnam ialah sebuah usaha untuk mengekang komunisme di Asia Tenggara. P3rang Teluk untuk membebaskan Kuwait daripada cengkaman Iraq dimulakan dengan pendustaan daripada Nayira al-Sabah yang mengatakan tentera-tentera Saddam Hussein menyerang sebuah hospital dan (dengan suara sebak) “membiarkan bayi m4ti atas lantai sejuk”.

Dalil untuk menghalalkan p3rang Iraq pula seperti semua tahu ialah senjata pemusnah global (WMD) yang bukan sahaja tidak ditemui – malah tiada langsung bukti yang boleh menjejakkan perkara tersebut wujud. P3rang Saudara Syria pun hampir dihalalkan sebuah operasi ketenteraan besar-besaran atas dakyah senjata kimia. Namun Bashar Assad mempunyai pendekatan berbeza berbanding Saddam. Beliau akur dengan tuntutan Kremlin untuk menyerahkan semua data berkaitan senjata kimia kepada PBB, suatu tindakan yang membuatkan kerajaanya tidak dapat dibuktikan bertanggungjawab atas serangan kimia.

Syria sebenarnya merupakan pentas yang boleh menghalalkan p3rang Dunia Ketiga. Sedikit kesilapan pun sudah mencukupi. Namun diplomasi dunia sekali lagi berjaya, dan perjalanan ke arah kestabilan bagi negara tersebut mungkin boleh menjaminkan tiada “escalation” berlaku. Tindakan Kremlin untuk merangkul Crimea daripada Ukraine yang korup pun tidak mencetuskan “escalation”.

Malah
Amerika Syarikat setelah pertukaran kerajaan pasca-Barack Obama pun sudah
seakan-akan tidak berminat untuk memperjuangkan kedaulatan Ukraine, dengan
Donald Trump lebih terlibat dalam kontroversi bersama Presiden Volodymyr
Zelensky. Namun dengan 2010-an menghampiri kesudahan, jelas terbukti bahawa
pergolakan yang berlaku menunjukkan kebarangkalian berlakunya peP3rangan itu
tinggi.

Jelas sekali bahawa dunia jika tidak dipimpin secara bertanggungjawab boleh mencetuskan konflik. Masalah ekonomi di Amerika Syarikat akibat p3rang Afghanistan dan Iraq mungkin mengikatkan aspirasi kerajaan dibawah Trump untuk memalu gendang pep3rangan. Manakala jika Trump tewas pada Bernie Sanders/Joe Biden dalam pilihanraya akan datang, mungkin sentimen pep3rangan boleh mati buat seketika pun.

Namun
dunia yang semakin multi-polar juga mengalihkan pandangan ke China, dimana
dasar Xi Jinping turut mencetuskan kekacauan di Laut Cina Selatan (LCS).
Provokasi terhadap Kepulauan Senkaku juga harus diambil kira, serta masalah di
Hong Kong yang sudahpun meleset secara ekonomi.

Maka
Trump yang ingin membina benteng, Putin yang merangkul Crimea dan Jinping yang
mendirikan pengkalan-pengkalan ketenteraan di LCS, jaminan untuk P3rang Dunia
Ketiga dilihat lemah.

Provokasi ialah sentuhan pertama yang merangsangkan syahwat konflik. Ad0lf H1tl3r melakukan provokasi terhadap Austria dan Czechoslovakia (termasuk Poland juga). Jepun pun melakukan perkara yang sama di Manchuria, China dan Asia Tenggara, sebelum menyerang Pearl Harbor. H1tl3r dan Meiji tidak menginginkan p3rang Dunia Kedua pun, tetapi ia berlaku juga.

Persoalan sebenar ialah – memang Trump, Putin dan Jinping tidak mahukan P3rang Dunia Ketiga. Kuasa ekonomi China terletak pada perdagangan. Namun apakah p3rang Dunia Ketiga boleh berlaku juga?


Belajar Daripada Taiwan Cara Terbaik Bendung Covid-19

Baru-baru ini, seorang personaliti TV di Taiwan bernama Li Zheng Hao menjadi sasaran amukan “Tentera Bawang Malaysia” berikutan kelancangannya memberikan gambaran buruk terhadap Malaysia.

Tindakan Li Zheng Hao menggunakan maklumat yang tidak tepat dan memetik imej dari Indonesia untuk memburukkan negara menyebabkan rakyat Malaysia yang berbilang bangsa bersatu-padu sekaligus memaksa Li memohon maaf dan menarik balik kenyataannya.

Tapi tahukah kita semua yang Taiwan adalah negara Asia yang paling efisyen dalam menangani penularan wabak ini?

Terlebih dahulu, perlu ditegaskan bahawa artikel ini bukanlah bertujuan untuk merendahkan usaha pencegahan di negara kita. Tetapi sekadar untuk kita berkongsi ilmu dan membuat penambahbaikan pada masa hadapan.

Ketika artikel ini ditulis, Taiwan hanya mencatatkan 348 jumlah jangkitan dan 5 kematian, walaupun ianya terletak sangat berhampiran China. Justeru, apakah rahsia Taiwan yang menyebabkannya begitu efektif dalam mencegah merebaknya virus yang berbahaya ini?

1 Warga, 3 Topeng Seminggu

Antara individu penting yang memastikan Taiwan sebegitu pantas dalam langkah pencegahan adalah Menteri Digital mereka Audrey Tang, seorang pemprogram pengisian berusia 38 tahun yang berperanan membangunkan aplikasi yang membolehkan warga Taiwan mengetahui lokasi yang berisiko dicemari virus.

Taiwan telah mengenakan larangan eksport kepada industri pembuatan topeng sejak Januari lagi. Industri topeng Taiwan sendiri dianggarkan mampu menghasilkan 10 juta keping topeng dalam sehari. Di samping itu, pembelian topeng oleh setiap rakyat Taiwan dihadkan kepada 3 keping seminggu. Warga Taiwan dimestikan mengemukakan kad pengenalan sebelum membuat pembelian, supaya mereka tidak dapat membeli lagi dalam minggu yang sama.

Bukan itu saja, malah rakyat Taiwan juga boleh memuat turun dan menggunakan aplikasi masa sebenar untuk menjejaki farmasi yang mempunyai stok topeng. Tang sendiri telah memastikan pembangunan aplikasi ini mendapat sumber yang sewajarnya. Pembelian terus juga boleh dibuat menggunakan aplikasi ini, dan rekod pembelian akan dimasukkan ke dalam sistem insurans nasional mereka!

Aplikasi ciptaan Taiwan ini kemudian diadaptasi ke versi Korea untuk digunakan warga Korea. Malah, Taiwan juga sudah mula mendermakan bekalan topeng

Pendek kata, tiada konsep free market dalam industri topeng kerana kerajaan Taiwan mengawal dan memantau segalanya, daripada pembuatan, pengedaran hingga kepada penjualan.

Faktor WHO dan China

Ketika Pertubuhan Kesihatan Sedunia (WHO) masih lagi berdegil dan enggan menerima bahawa krisis coronavirus sudah memasuki tahap pandemik, dan kebanyakan negara masih terus menerima kehadiran pelancong China, Taiwan telah pun mengawal kemasukan warga China sejak Januari.

Seperti yang diketahui ramai, China mengangap Taiwan sebagai salah satu wilayahnya, sekaligus menyebabkan Taiwan tidak dapat menganggotai WHO, ekoran tekanan oleh China. Ketua Pengarah WHO, Tedros Adhanom Ghebreyesus yang berasal daripada Ethiopia sememangnya dikenali sebagai sekutu kuat China.

Kegagalan menjadi negara anggota WHO dan tekanan China adalah blessing in disguise kepada Taiwan, kerana ia memaksa Taiwan untuk menjadi lebih inovatif dalam memastikan survival mereka.

Sistem Pengesanan

Warga Taiwan yang baru pulang daripada luar negara akan diminta mengisi borang untuk menentukan tahap kesihatan mereka. Mereka yang berpotensi telah dijangkiti atau mempunyai bacaan suhu yang tidak normal akan terus menjalani ujian saringan di lapangan terbang. Keputusan ujian direkodkan dan mereka diwajibkan mendaftarkan nombor telefon mereka ke dalam sistem penjejakan yang membolehkan pihak berkuasa mengesan pergerakan mereka.

Beg penumpang berkenaan akan dinyahkuman. Seterusnya, mereka dilarang menaiki pengangkutan awam dan hanya dibenarkan menggunakan teksi khas yang disediakan kerajaan. Dengan adanya sistem pengesanan sebelum ini, kerajaan berupaya memastikan mereka yang berisiko ini mematuhi arahan kuarantin 14 hari.

Terdapat suara-suara khususnya di Barat yang memberikan amaran bahawa sistem seperti mana digunakan Taiwan akan memudahkan kerajaan mengetahui pergerakan rakyat, sekaligus membawa ancaman kepada demokrasi dan kebebasan. Walau bagaimana pun, langkah-langkah ekstrem sememangnya tidak boleh dielakkan dalam menangani penularan wabak yang bahaya seperti coronavirus.

Kesimpulan

Kerajaan Malaysia juga dilihat berada pada landasan yang baik dalam usaha pencegahan virus ini. Meskipun kita masih belum mencapai tahap seperti dikecapi Taiwan, sekiranya dibandingkan dengan negara-negara lain, rakyat Malaysia seharusnya bersyukur dan komited mematuhi Perintah Kawalan Pergerakan yang dikuatkuasakan.

Walau bagaimana pun, kita wajar mencontohi Taiwan dalam aspek kebersediaan, self-sufficiency dan penekanan terhadap teknologi. Kepercayaan juga harus lebih diberikan kepada golongan muda untuk terlibat dan memberikan sumbangan, khususnya pada waktu genting sebegini.

Akhir kata, semoga Malaysia dan semua negara dapat mengatasi krisis ini dengan segera dan berkesan. Terima kasih diucapkan kepada semua petugas barisan hadapan atas pengorbanan dan usaha sepanjang cabaran ini.

Kita mesti menang!

RUJUKAN

COVID-19 map: Tracking the coronavirus outbreak worldwide. (n.d.). Channel News Asia. Retrieved April 4, 2020, from https://infographics.channelnewsasia.com/covid-19/map.html

[DW News]. (2020, April 2). How Taiwan overcame it’s face mask shortage [Video file]. Retrieved from https://www.youtube.com/watch?v=R-VHZ1-wqfY&fbclid=IwAR2Gv5_Xrj5uIw2iXPqJsgk52m-CLGZUSBkEVTnKuMteZQAPK0W74H47AIo

Schifrin, N. (2020, April 1). Taiwan’s aggressive efforts are paying off in fight against COVID-19. PBS News Hour. Retrieved April 4, 2020, from https://www.pbs.org/newshour/show/taiwans-aggressive-efforts-are-paying-off-in-fight-against-covid-19

Taiwan’s digital minister draws praise in Japan for mask app. (2020, March 31). Nikkei Asian Review. Retrieved April 4, 2020, from https://asia.nikkei.com/Spotlight/Coronavirus/Taiwan-s-digital-minister-draws-praise-in-Japan-for-mask-app

Artikel dikirimkan oleh Muhammad Azraiel untuk The Patriots.


Penyumbat Punggung Boleh Rawat Jerawat Dan Gila?!

Sepanjang lipatan sejarah dunia, ada saja ciptaan atau dakwaan aneh yang didakwa mengandungi khasiat perubatan. Semasa Eropah dan Timur Tengah dilanda wabak Black Death pada abad ke-14 misalnya, orang ramai digalakkan tidak mandi atas alasan ia boleh mencegah penularan wabak walaupun dakwaan tersebut kini dianggap bohong. Jadi, usah terkejut sekiranya mendengar dakwaan penyumbat punggung boleh mengubati migrain.

Semasa diperkenalkan pada tahun 1890-an, penyumbat punggung atau nama produknya Dr Young’s Ideal Rectal Dilator dipromosi bukan sebagai alat permainan seksual tetapi sebagai alat perubatan tulen. Kebiasaannya, pengguna diajar memanaskan penyumbat dengan air panas sebelum menyapu bahagian luarnya dengan pelincir seperti vaselin.

Setelah itu, barulah penyumbat dimasukkan dalam anus pengguna sama ada secara bertinggung atau baring dengan lutut membengkok. Pengguna harus membiarkan penyumbat dalam punggung mereka mengikut keadaan ia dimasukkan (duduk bertinggung atau baring) antara 30 minit hingga sejam. Pengguna juga dinasihatkan menggunakan penyumbat bersaiz kecil terlebih dahulu sebelum beralih kepada penyumbat yang lebih besar. Pengguna bawah usia lapan tahun tidak dibenarkan menggunakan produk sebegitu.

Menurut pencipta produk tersebut, penyumbat punggung mempunyai pelbagai khasiat perubatan. Salah satu daripadanya ialah memudahkan urusan membuang air kecil atau besar dan ia mendapat pengiktirafan Reverend John Cook dan S.F Loughborough. Malah, mereka enggan menjual penyumbat punggung mereka jika tawaran tidak melebihi AS$100 dan AS$10,000.

Mungkin kerana mahu meningkatkan margin keuntungan, syarikat mendakwa ia boleh merawat masalah kesihatan lain seperti anoreksia, masalah jerawat, menghilangkan bau busuk dalam mulut, insomnia, sakit kepala, cirit-birit, gila dan kerap kentut. Bagaimanapun, dakwaan ini dianggap mengarut lebih-lebih lagi apabila dia berdepan kes mahkamah pada 1940.

Dalam kes tersebut, Pentadbiran Makanan dan Dadah AS (FDA) menyifatkan produk Dr Young sebagai produk perubatan palsu. Ini kerana produk tersebut langsung tidak disokong dengan keterangan perubatan saintifik yang sahih dan membahayakan kesihatan sekiranya mengikut keterangan penggunaannya. Sehubungan dengan itu, hakim mengarahkan semua produk keluaran syarikat ditarik balik daripada pasaran dan dimusnahkan.

RUJUKAN:

Felton, J. (2021). Butt Plugs Were Originally Sold As A Miracle Cure For Headaches, Acne, And Insanity. IFLScience!


Datuk Seri Mah Siew Keong: Bagai Phoenix Bangkit Dari Abu

Bagi sesetengah orang, Datuk Seri Mah Siew Keong hanyalah seorang lagi ahli politik biasa yang membarisi Kabinet Perdana Menteri, Datuk Seri Najib Razak. Namun jika kita perhati lebih dekat, beliau sebenarnya seorang pemimpin tempatan yang amat dekat dengan komunitinya dan sentiasa berjuang untuk mereka walaupun kalah dua kali pada dua Pilihan Raya Umum (PRU) sebelumnya. Walaupun sudah diangkat sebagai Pengerusi Parti Gerakan dan dilantik sebagai Menteri Perladangan dan Industri Komoditi, Teluk Intan tetap dekat di hati beliau.

Anak kelahiran Teluk Intan ini dilahirkan pada 17 Jun 1961. Memulakan persekolahan di Sekolah Rendah Methodist Horley, beliau kemudian menyambung pembelajaran sekolah menengah di Teluk Intan. Setelah itu, Datuk Seri Mah meneruskan pengajian di luar negara. Beliau mengambil jurusan sains pengurusan di Sekolah Ekonomi dan Sains Politik London (LSE) hingga tahun 1981. Selepas itu, Datuk Seri Mah melanjutkan pengajian Master dalam Pengurusan Perniagaan (MBA) di Universiti  Bandaraya London (University of City London). Pada tahun 1991 pula, beliau mendapat ijazah perundangan dari Universiti London Timur (University of East London).

Penglibatan Datuk Seri Mah dalam dunia politik bermula apabila beliau menyertai Gerakan pada tahun 1993. Antara sebab beliau memilih Gerakan berbanding parti-parti lain ialah tertarik dengan perjuangan Gerakan yang memperjuangkan keadilan dan kesaksamaan dalam negara Malaysia yang dicintai ini. Secara perlahan-lahan, Datuk Seri Mah mula mendapat tempat dalam parti dan diberi kepercayaan memegang pelbagai jawatan dalam parti sama ada di peringkat cawangan, negeri atau kebangsaan. Satu dekad selepas penyertaannya dalam parti, ahli akar umbi memilih beliau sebagai Ketua Pemuda Gerakan dan Pengerusi Gerakan Cawangan Teluk Intan. Pada tahun itu juga, pengerusi parti ketika itu, mendiang Tun Dr Lim Keng Yaik melantik Datuk Seri Mah sebahagian daripada anggota jawatankuasa kerja pusat. Selain itu, beliau turut diberi kepercayaan menjawat jawatan sebagai Setiausaha Jawatankuasa Gerakan Negeri Perak dari tahun 2005 hingga 2008.

Pada pemilihan parti tahun 2008, Datuk Seri Mah dipilih delegasi parti sebagai salah seorang daripada tiga naib presiden Gerakan. Beliau mendapat 1,153 undi diikuti oleh Datuk Dr S. Vijaya Ratnam (678 undi) dan bakal pemimpin Parti Cinta Malaysia (PCM), Datuk Huan Cheng Guan (537 undi). Selepas PRU 2013, beliau dilantik sebagai Setiausaha Agung Gerakan menggantikan penyandang sebelumnya, Teng Chang Yeow. Pada tahun sama, Datuk Seri Mah menewaskan Teng dengan peratusan 73% untuk jawatan pengerusi parti dengan Cheah Soon Hai sebagai timbalan pengerusi. Sementara Dr Asharuddin Ahmad, A. Kohilan Pillay dan Teo Eng Twe pula dilantik sebagai naib pengerusi parti.

Permulaan beliau sebagai ahli politik bermula di kampung halamannya, Teluk Intan. Pada tahun 1995, parti mencalonkan beliau sebagai calon DUN Pasir Bedemar, salah satu kawasan DUN dalam kawasan Parlimen Teluk Intan untuk PRU 1995 melawan calon Parti Tindakan Demokratik (DAP), Chong Tat Chong dan calon bebas, Chelvarajah @ Selvarajah a/l Ponniah. Datuk Seri Mah tidak menghampakan Gerakan apabila menang dengan majoriti 3,172 undi. Pada PRU 1999 pula, beliau dicalonkan untuk kerusi Teluk Intan melawan calon DAP, Raj Nallaiya. Hasilnya, beliau menang dengan majoriti 2,783 undi. Keputusan sama berulang pada PRU 2004 apabila Datuk Seri Mah berjaya mengatasi calon Parti Keadilan Rakyat (PKR), N. Gobalakrishnan dan calon DAP, Wu Him Ven dengan majoriti 10,041 undi. Namun pada PRU 2008 dan 2013, beliau kalah masing-masing dengan M. Manogaran (2008) dan Seah Leong Peng (2013), kedua-duanya dari DAP dengan majoriti 1,470 undi (2008) dan 7,313 undi (2013). Walaupun kalah, beliau tetap mengekalkan pusat khidmat rakyat di Teluk Intan dan terus berbakti kepada penduduk tanpa mengenal putus asa. Tetapi selepas kematian wakil rakyat itu akibat kanser pundi kencing pada 1 Mei 2014, satu pilihan raya kecil (PRK) diadakan untuk memilih wakil baru Teluk Intan. Barisan Nasional (BN) sekali lagi memilih beliau sebagai calon sementara DAP pula mengambil risiko memilih bekas Setiausaha Politik Lim Kit Siang, Dyana Sofya Mohd Daud. Pada PRK tersebut, Datuk Seri Mah berjaya mengatasi Dyana dengan majoriti 238 undi, sekaligus membantu beliau membuat kemunculan semula dalam arena politik selepas tiada selama tujuh tahun.

Dan sebagai ganjaran berjaya membantu BN merampas kerusi Teluk Intan daripada DAP, beliau diberi jawatan Menteri di Jabatan Perdana Menteri. Selepas rombakan kabinet pada tahun 2016, Datuk Seri Mah diberi kepercayaan menerajui Kementerian Perladangan dan Industri Komoditi. Bagi beliau, ia satu kenangan pahit manis kerana kementerian tersebut pernah disandang oleh mendiang Tun Dr Lim dan ia diibaratkan seperti saat kembali semula ke rumah. Sebelum memegang peranan sebagai menteri penuh, Datuk Seri Mah juga pernah memegang peranan sebagai Timbalan Menteri Perdagangan dan Industri, Timbalan Menteri Pertanian dan Industri Asas Tani dan Pengerusi MATRADE.

Selepas menjawat jawatan sebagai Menteri Perladangan dan Industri Komoditi, beliau berusaha meningkatkan nilai tambah tanaman komoditi dan memperluas lagi pasaran bagi komoditi tersebut. Antara komoditi yang mendapat perhatian beliau ialah kelapa sawit. Bagi yang mengikuti penulisan The Patriots, pasti ada yang sedia maklum isu Kesatuan Eropah (EU) yang mahu menyekat eksport komoditi itu ke Eropah pada tahun 202- berdasarkan usul yang dibuat pada Parlimen Eropah awal tahun ini. Dan isu ini benar-benar menimbulkan kemarahan ramai termasuk Datuk Seri Mah kerana dianggap satu usaha mendiskriminasi negara-negara pengeluar kelapa sawit utama seperti Malaysia dan Indonesia.

Sebagai tindak balas, beliau mewakili kerajaan Malaysia menghantar surat bantahan kepada EU dan turut mengadakan pertemuan dengan beberapa negara seperti Sweden dan Belanda. Hasilnya, beberapa negara Eropah tidak menyokong usul tersebut. Dan disebabkan itu juga, ini mendorong Datuk Seri Mah mencadangkan kepada pihak kerajaan untuk meluaskan lagi pasaran eksport ke negara-negara lain untuk mengelak masalah sama berulang. Isu ini akhirnya selesai apabila EU bersedia menerima eksport kelapa sawit dengan syarat semua ladang dan kilang pemprosesan kelapa sawit diberi sijil pengiktirafan mapan menjelang akhir tahun 2019. Selain itu, rakan eksport utama Malaysia, China turut memberi jaminan tidak akan mengenakan sekatan ke atas minyak sawit seperti mana yang dilakukan kepada produk minyak soya. Menurut Datuk Seri Mah, jaminan ini menunjukkan Beijing mengiktiraf amalan pertanian baik negara.

Sementara bagi komoditi getah pula, Datuk Seri Mah melihat komoditi tersebut boleh dikomersialkan untuk lebih banyak pasaran termasuk kejuruteraan. Buktinya, ia boleh saja digunakan untuk membuat bering bangunan dan boleh memberi hasil lumayan dari segi eksport. Pada tahun 2016 saja, nilai eksport bering ini mencecah RM14.14 juta berbanding RM10.38 juta pada tahun 2015. Selain itu, eksport sarung tangan getah juga mencecah nilai tinggi dan hasrat kementerian ialah mensasarkan eksport produk itu mencecah 65% menjelang tahun 2020. Dan bagi merancakkan lagi industri berkaitan getah, Datuk Seri Mah turut memberi jaminan sekatan eksport kayu getah masih kekal bagi membantu pengusaha perabot. Dan bagi merancakkan lagi peningkatan permintaan getah, kerajaan turut merancang menggunakan getah sebagai bahan membuat jalan raya. Jika ini diteruskan, ia boleh meningkatkan permintaan domestik sebanyak 10%. Dan tidaklah mengejutkan di mana bahan ini mula digunakan iaitu di Kampung Sungai Kerawai, Teluk Intan. Dan jalan ini turut mencatat sejarah sebagai jalan raya pertama di negara ini dan dunia yang menggunakan teknologi longgokan asfalt diubahsuai (CMA).

Teluk Intan Dahulu Dan Sekarang

Dedikasi beliau kepada rakyat tidak dapat dinafikan dan ia tetap diteruskan walaupun selepas bergelar menteri penuh. Datuk Seri Mah berusaha memastikan kehendak rakyat di Parlimen Teluk Intan terus ditunaikan dan bertambah sejahtera. Antara projek yang sedang dilaksanakan di Teluk Intan ialah sebuah lebuh raya baru iaitu Lebuh Raya Pantai Barat yang bermula di Banting dan berakhir di Taiping. Menurut Datuk Seri Mah, pembinaan lebuh raya ini akan mengurangkan masa perjalanan ke lokasi seperti Kuala Lumpur dan Pulau Pinang sebanyak 30 hingga 45 minit dan menghubungkan Teluk Intan dengan bandar-bandar besar seperti Ipoh dan Kuala Lumpur. Ini sekaligus dapat menarik lebih ramai pelancong melawat Teluk Intan yang dikenali bukan saja sebagai lokasi Menara Condong tetapi juga dikenali sebagai syurga makanan.

Selain itu, pembinaan kampus kedua Universiti Pendidikan Sultan Idris (UPSI) di Teluk Intan seperti dijanjikan dalam manifesto PRK Teluk Intan juga sedang berjalan. Projek RM177,4 juta ini bakal menempatkan 2,000 pelajar dan 1,000 bakal pengajar dalam bidang vokasional dan teknikal. Projek ini dijangka membuka banyak peluang pekerjaan dan menjadikan kampus tersebut institut penyelidikan dan inovasi latihan dan pendidikan vokasional dan teknikal (TVET). Menurut Datuk Seri Mah, pembangunan infrastruktur-infrastruktur ini menjadikan Teluk Intan lebih menarik sebagai tempat tumpuan para pelabur sama ada dalam atau luar negara.

Manifesto-Manifesto Yang Dijanjikan

Manifesto pertama berkenaan Teluk Intan ialah keinginan Datuk Seri Mah mengubah situasi ekonomi Teluk Intan ke arah lebih baik. Untuk mencapai agenda tersebut, beliau mahu menjadikan Teluk Intan sebagai hub perindustrian terutama membabitkan sektor hiliran komoditi seperti kelapa sawit dan getah. Apabila itu berlaku, ia sebenarnya membuka lebih banyak peluang pekerjaan kepada penduduk tempatan terutama golongan graduan. Ini ditambah pula dengan pembukaan kampus Universiti Pendidikan Sultan Idris (UPSI) di Teluk Intan membawa kehadiran 3,000 pelajar dan tenaga pengajar kampus berkenaan. Sementara projek Perumahan 1 Malaysia (PR1MA) yang dilancarkan pada 18 April lepas membuka lebih banyak peluang pekerjaan dan kegiatan ekonomi pendudk tempatan. Untuk manifesto kali ini, Datuk Seri Mah menjanjikan khidmat bimbingan kepada mana-mana peniaga tempatan yang berminat menjalankan perniagaan kenderaan saji (food truck) dan jualan motor bergerak. Selain itu, para peniaga terutama golongan belia turut mendapat bimbingan perniagaan atas talian dan akses kepada Skim Pinjaman Mikrokredit tanpa faedah.

Kedua, cuba menyelesaikan masalah pemilikan rumah mampu milik. Penduduk Teluk Intan sudah sedia maklum pelancaran projek PR1MA yang akan siap dibina menjelang tahun 2020 bersebelahan kampus UPSI Teluk Intan. Projek tersebut bagi memenuhi permintaan golongan berpendapatan sederhana (M40). Bagaimanapun ia tidak terhenti di situ saja. Pada majlis PR1MA sama, beliau berharap kerajaan dapat membina lebih banyak rumah di bawah Projek Perumahan Rakyat (PPR). Dan ini direalisasikan menerusi janji pembinaan 500 unit PPR untuk projek Fasa 2 dan Fasa 3 serta memastikan kelancaran pembinaan 1,000 unit rumah mampu milik PR1MA.

Menyedari kualiti hidup turut mempengaruhi kegembiraan penduduk di sesebuah kawasan, ini menjadi teras ketiga manifesto ‘Majulah Teluk Intan’. Menerusi manifesto yang digariskan, Datuk Seri Mah berjanji akan menunaikan janji membina Pusat Transformasi Bandar (UTC) seperti yang dijanjikan Perdana Menteri, Datuk Seri Najib Razak semasa melawat Perak pada pertengahan April lepas. Sekiranya ini dapat direalisasikan, ia bakal memudahkan urusan penduduk tempatan dengan agensi-agensi kerajaan. Selain itu, jika diberi mandat mewakili Teluk Intan, penduduk bakal menyaksikan permulaan perkhidmatan bas mini antara bandar, penaiktarafan dan perluasan bas Rapid. Dan untuk memastikan laluan trafik berjalan lancar terutama waktu malam, Datuk Seri Mah berjanji akan menambah bilangan lampu jalan di Jalan Changkat Jong, Pasir Bedamar dan Jalan Maharajalela. Manifesto ini turut menjanjikan penaiktarafan Hospital Teluk Intan bagi memastikan hospital tersebut terus memberi perkhidmatan terbaik kepada penduduk.

Melihat kepada janji Datuk Seri Mah yang mahu memastikan semua penduduk tanpa mengira bangsa, agama atau umur mendapat perhatian sewajarnya, maka tidaklah mengejutkan mengapa ia menjadi teras keempat manifesto. Datuk Seri Mah mahu meneruskan bantuan kepada golongan ibu dan bapa tunggal serta bantuan kepada mana-mana penduduk yang layak memohon Baucer Rakyat 1 Malaysia (BR1M) dan mengemaskini permohonan mereka. Selain itu, kadar Bantuan Am Kebajikan turut dinaikkan antara RM300 hingga RM500. Sementara Bantuan Asas Bencana akan diberi kepada mana-mana warga Teluk Intan yang ditimpa musibah di mana bantuan tersebut dinaikkan kepada RM300. Bantuan membaiki rumah-rumah usang turut diteruskan selain janji memberi 38 meter padu air percuma kepada penduduk miskin dan 90 meter padu air percuma kepada rumah-rumah ibadat.

Dari segi pendidikan pula, Datuk Seri Mah mahu melihat penduduk sentiasa mendapat peluang pendidikan yang sama. Ini akan dicapai dengan menyediakan kelas tambahan percuma kepada pelajar sekolah rendah dan menengah. Selain itu, bantuan pakaian seragam uniform sekolah kepada semua pelajar sekolah rendah diteruskan seperti yang dilakukan pada penggal pertama beliau sebagai Ahli Parlimen (MP) Teluk Intan. Pemberian baucer makanan tambahan kepada pelajar-pelajar yang tidak berkemampuan juga akan diteruskan sekiranya beliau kekal sebagai wakil rakyat Teluk Intan.

Isu masalah banjir merupakan antara situasi biasa yang dihadapi penduduk Teluk Intan. Dan bila isu ini timbul, maka seperti biasa, perang lidah tercetus antara pihak pembangkang dan parti pemerintah siapa seharusnya bertanggungjawab selesaikan isu ini. Bagi Datuk Seri Mah, beliau tidak berminat mengikut jejak langkah penyandang-penyandang sebelumnya dan lebih fokus kepada penyelesaian isu tersebut secara kekal. Menerusi manifesto ini, beliau mahu meneruskan projek Rancangan Tebatan Banjir (RTB) Fasa 2 dan Fasa 3 bagi melengkapi projek RTB Fasa 1. Projek RTB ini tidak hanya tertumpu kepada tebatan banjir semata-mata, sebaliknya ia bakal menyaksikan pembinaan Pusat Rekreasi Riverfront Sungai Perak. Ini sekaligus bakal memacu industri pelancongan di Teluk Intan dan memberi manfaat kepada 150,000 penduduk yang tinggal berhampiran Sungai Perak.

Manifesto ini turut mencari solusi masalah banjir kilat yang melanda Changkat Jong untuk jangka masa panjang dan menambah baik sistem peparitan sedia ada. Sebagai komitmen kepada penyelesaian ini, kerajaan BN Perak dengan kerjasama Datuk Seri Mah dan calon Pertubuhan Kebangsaan Melayu Bersatu (UMNO)/BN DUN Changkat Jong, Datuk Mohd Azhar Jamaluddin melancarkan Projek Baikpulih dan Menaiktaraf Sistem Peparitan di Kampung Bahagia, Changkat Jong pada 1 Mei lepas. Ia memberi kelegaan kepada 2,000 penduduk yang menghadapi masalah banjir kilat selama 15 tahun.

Dari segi keselamatan pula, Datuk Seri Mah mahu memastikan Parlimen Teluk Intan terus terpelihara daripada ancaman jenayah. Ini akan dicapai menerusi pemasangan kamera litar tertutup (CCTV) di kawasan-kawasan berisiko berlakunya aktiviti jenayah.  Selain itu, keupayaan pasukan keselamatan seperti Polis Diraja Malaysia (PDRM) dan Rela diperkasakan. Dan untuk memastikan keamanan penduduk terus terjaga, Datuk Seri Mah turut mencadangkan penyediaan lebih banyak pondok polis di kawasan kejiranan.

Akhir sekali demi meletakkan Teluk Intan dalam peta pelancongan Perak, Datuk Seri Mah turut mencadangkan beberapa langkah dalam manifestonya. Melihat Menara Condong merupakan satu monumen bersejarah penduduk tempatan, beliau mahu memohon pengiktirafan Pertubuhan Bangsa-Bangsa Pendidikan, Saintifik dan Kebudayaan (UNESCO) untuk mengiktiraf menara tersebut sebagai tapak warisan UNESCO. Selain itu, perancangan membina Laluan Warisan Anson dan Muzium Warisan Teluk Intan juga sebahagian daripada manifesto beliau jika dipilih sebagai MP Teluk Intan untuk penggal kedua.

Kesimpulan

Sebagai seorang ahli politik berpengalaman, banyak sikap beliau yang patut dicontohi para pemimpin pelapis tanpa mengira bendera parti mana yang dikibarkan. Satu perkara yang diingatkan Datuk Seri Mah ialah membuat keputusan yang bersifat jangka sederhana dan jangka panjang dan bukan bersifat jangka pendek dan populis. Ini berdasarkan refleksinya berkenaan isu Perjanjian Perkongsian Perdagangan Trans-Pasifik (TPPA) yang hangat satu masa dulu sehingga jadi bahan kempen PRU 2013. Menurut beliau, mengambil pandangan yang bersifat jangka sederhana dan panjang ini sebenarnya lebih banyak memberi keuntungan kepada negara untuk jangka masa panjang. Ini kerana sifat terburu-buru dalam membuat keputusan dan suka mengambil pendirian populis bukan hanya menjejaskan kedudukan ekonomi negara tetapi juga menjejaskan prestij dan maruah negara. Dan bila kita merenung sikap terburu-buru Presiden Amerika Syarikat, Donald Trump dalam beberapa isu termasuk perang dagang dengan China, nyata nasihat beliau ini ada benarnya.

Melihat kepada status beliau sebagai pemimpin utama parti komponen BN, maka tidaklah mengejutkan mengapa DAP berusaha mencalonkan pemimpin hebat mereka sebagai pencabar kerusi Parlimen yang disandang oleh Datuk Seri Mah. Antara nama yang diwar-warkan akan bertanding melawan beliau ialah M. Kulasegaran, Ahli Parlimen Ipoh Barat (DAP) dan Nga Kor Ming, Ahli Parlimen Taiping (DAP). Tapi beliau tidak gentar dan menerima sesiapa yang mahu mencabarnya. Dan seminggu lepas, Nga dipilih untuk mencabar Datuk Seri Mah di Teluk Intan. Bagi beliau pula, sekiranya kalah pada PRU kali ini, sebarang tawaran senator untuk mengisi jawatan kabinet akan ditolak. Perkara ini bukan sesuatu yang baru kerana Datuk Seri Mah pernah menolak tawaran sama pasca-PRU 2013. Walaupun sedar bakal berhadapan tugas sukar mengekalkan kerusi Teluk Intan, beliau bersikap optimistik ia masih boleh dicapai.

SUMBER


Benarkah Nabi Muhammad Seorang Pelarian?

Kalau nak rujuk kaum Muslimin yang berhijrah pada zaman Nabi sebagai migran atau pelarian, boleh. Secara teknikal diorang lari dari religious persecution oleh kaum Musyrikin Quraisy di Makkah dan mencari suaka di luar. Kali pertama ke Habsyah (Ethiopia, waktu tu diperintah oleh Kingdom of Axum), kali kedua ke Madinah.

Untuk hijrah pertama, Nabi tak ikut. Ketua kepada rombongan pelarian ialah Ja’far ibn Abi Talib, sepupu Nabi. Quraisy hantar Amr ibn As untuk bawa balik mereka dengan alasan mereka adalah pemberontak.

Di zaman kita pun kalau kita bagi suaka kat pemberontak dari satu negara, maksudnya kita cari pasal dengan negara tu. Sebab tu Raja Habsyah mula-mula cuba memenuhi permintaan Amr. Tapi selepas dengar Ja’far sebut pasal “Maryam (Mary) ibu Isa (Jesus)”, Raja Habsyah yang beragama Kristian terus percaya Muslim adalah golongan yang benar, membenarkan mereka menetap di Habsyah tanpa gangguan.

Hijrah kedua ke Madinah. Yang ni Nabi ambil bahagian. Tapi adakah Nabi pergi sebagai seorang migran/refugee?

Bukan. Nabi dijemput sebagai seorang penguasa, seorang “sovereign”.

Madinah adalah tempat Bani Azd. Azd ni Arab Yaman, berbeza dengan Quraisy yang merupakan Arab berketurunan Ismail. Dua suku dari Azd iaitu Aus dan Khazraj sering berperang, so mereka nak cari seorang yang adil untuk mengetuai Madinah, dan mereka memutuskan untuk angkat Nabi sebagai pemerintah.

Benda ni rare sikit di zaman kita. Zaman nation-state kita, pemimpin negara mesti datang dari kalangan warganegara. Kalau kita teruja tengok Lee Hsien Loong berbahasa Melayu pun, kita tak boleh jemput dia jadi menteri sebab dia orang Singapore, unless dia migrate dan tukar kewarganegaraan.

Tapi di zaman dulu, pemerintah (raja) boleh datang dari mana-mana. Konsep-konsep seperti sempadan (defined borders), checkpoint kastam, pasport, kewarganegaraan semua belum wujud lagi.

Kerabat raja UK hari ini kalau ikutkan, berasal dari Jerman. Tapi Jerman tak wujud sehingga tahun 1871. Yang wujud sebelum itu adalah negara-negara yang didirikan oleh bangsa Jermanik termasuk Hanover.

Seorang putera Hanover, George dipilih sebagai Raja Britain pada tahun 1714, kemudian diwarisi George II, George III, George IV, William IV sampai ke Victoria. Victoria kahwin dengan Albert dari Saxe-Coburg & Gotha (juga di Jerman), maka kerabat House of Hanover bertukar ke House of Saxe-Coburg & Gotha. Victoria pass ke anak dia Edward VII, kemudian George V. George V tukar nama House of Saxe-Coburg-Gotha kepada House of Windsor akibat sentimen anti-Jerman (waktu tu Jerman dah ada) semasa Perang Dunia Pertama. George V kepada Edward VIII, George VI dan Elizabeth II.

Raja Sweden hari ini (House of Bernadotte) pula asal usulnya orang Perancis. Raja pertama, Karl XIV Johan atau nama asalnya Jean Bernadotte pada asalnya adalah panglima di bawah Maharaja Perancis, Napoleon Bonaparte. Tiba-tiba Bernadotte dijadikan anak angkat raja Sweden waktu tu, Karl XIII, maka Bernadotte mewarisi takhta Sweden sebagai Raja pada 1818. Napoleon pun rasa wadafaq.

Yang lagi wadafaq adalah Bernadotte kahwin dengan Desiree Clary, ex-tunang Napoleon yang ditinggalkan oleh Napoleon sebelum jadi Maharaja sebab nak kahwin dengan Josephine anak bangsawan untuk climb to the top. Konon Desiree tak class lah anak orang biasa. Sekali Bernadotte naik jadi raja, Desiree pun jadi permaisuri.

Raja Sepanyol sekarang pun orang Perancis, House of Bourbon. Banyak lagi contoh. Kalau cerita panjang lagi tak buka puasa aku. Yang penting, tak ada orang panggil mereka sebagai “migran” atau “keturunan migran” sebab konsep tu tak relevan dengan konteks.

Kesimpulannya, Nabi bukan migran atau refugee. Paling-paling pun korang boleh pakai istilah-istilah tu untuk para Sahabat saja. Istilah-istilah migran, pendatang, refugee semua ada konotasi tersendiri, tak boleh pakai sembrono.


Apakah Kerajaan Perlu Buat Kalau Lockdown?

Tiada boleh dinafikan bahawa koronavirus sudah mencapai tahap yang menggerunkan. Berikut ialah sebabnya:

Dengan lonjakan besar COVID-19 angkara perhimpunan tabligh seramai 16,000 orang pada penghujung bulan lepas, satu realiti yang menghantui rakyat Malaysia.

Tiada siapa mahukan perintah berkurung. Tetapi jika itu yang diperlukan, maka itulah jawapannya.

Selama ini Ketua Pengarah Jabatan Kesihatan masih berdiam diri untuk menyelesaikan COVID-19 secara saintifik. Tetapi pada 15 Mac, beliau telah bersuara:

Bersama lima orang doktor lagi, Dr. Noor Hisham telah menggesa kerajaan pertimbangkan perintah berkurung di seluruh negara (Landau, 2020).

Belajar Dari Luar Negara

Orang kaya takkan ada masalah untuk mengharungi COVID-19. Sesiapa yang ada simpanan banyak dengan senang hati boleh beli apa-apa saja bagi meneruskan kehidupan.

Jadi bila perintah berkurung diisytiharkan, orang miskin dan sederhana memang sangat terkesan. Disebabkan itulah kerajaan Malaysia masih teragak-agak.

Penutupan sekolah dan universiti pun belum tentu menjaminkan, rata-ratanya apabila lonjakan kes berlaku kerana faktor persendirian. Lebih-lebih lagi Teluk Bahang dan Johor Bahru baru-baru ini menyaksikan perhimpunan keramaian.

Jadi perintah berkurung boleh memastikan rakyat duduk rumah. Sekarang ini pun ramai berpeleseran di luar, sepertimana Dr. Noor Hisham katakan bahawa penjarakkan sosial tidak diendahkan.

Dasar fiskal diambil Itali boleh dijadikan contoh. Itali telah menggantung segala jenis hutang rakyat (debt moratorium). Bererti bank diwajibkan berhenti memungut ansuran bulanan (Kowsmann, 2020). Dari segi pengguna, dasar ini sangat baik – cuma kerapuhan sistem perbankan Itali yang perlu diteliti.

Berkaitan dengan hutang, Amerika Syarikat pun telah menggerakkan tindakan sama. Sistem Rizab Persekutuan telah mensifarkan kadar faedah hutang (Smialek & Irwin, 2020).

Kesatuan Eropah pula telah menyediakan AS$41 bilion untuk membantu sektor yang teruk dibadai COVID-19 (Bibbo, 2020). Dana AS$8.9 bilion asing pula disediakan untuk membantu 100,000 industri kecil dan besar yang terganggu akibat dasar pengekangan virus.

Mungkin Solusi Terbaik

COVID-19 telah menimpa Malaysia pada masa yang sangat tidak sesuai. Kelemahan dasar Dr. Mahathir dan Lim Guan Eng telah meninggalkan legasi ekonomi yang perlu dipapah. Dan sebahagian daripada kementerian pula dianggotai golongan yang pernah bersama kerajaan lama.

Untuk memastikan perintah berkurung dijayakan, kerajaan perlu:

Tidak pelik jika syarikat-syarikat lain berbuat sedemikian. Andainya kerajaan mewajibkan mereka bayar sekalipun – rakyat perlu bergegas ke Pejabat Buruh bagi melaporkan sebarang keculasan.

Dan berada di luar rumah bercanggah dengan prinsip perintah berkurung. Jadi moratorium ialah langkah terbaik. Gantungkan bil utiliti pun, sepertimana Itali buat.

Sebahagian besar yang tidak mendapat pekerjaan tetap menampung isi rumah dengan upahan Grab atau FoodPanda (dan sewaktu dengannya).

Memberikan BSH pada kadar segera ialah langkah sistematik bagi memastikan akses kepada makanan.

Tetapi kerajaan boleh mengambil kesempatan dengan penguasaan media supaya kepanikan boleh dibendung. Yakinkan rakyat bahawa semuanya proses ke arah solusi, bukannya sekatan semata-mata.

Cara mudah untuk yakinkan rakyat ialah menyediakan wang untuk stimulasikan ekonomi. Dan sememangnya elakkan beri dalam bentuk e-wallet yang tidak mampu diakses semua warga emas.

Kerajaan juga tidak boleh bercanggah antara jabatan, seperti amaran daripada Jabatan Kesihatan yang tidak diendah Kementerian Pelancongan, Kesenian dan Kebudayaan.

Tiada siapa menyukai perintah berkurung. Tetapi jika itulah jawapannya, tiada persoalan – kerajaan harus melaksanakannya. Malaysia mempunyai populasi tua yang ramai, sekaligus mendedahkan negara kepada COVID-19.

Apa yang pasti sekarang ini ialah – kekalkan sifar kem4tian.

RUJUKAN:

Bibbo, B. (2020, March 14). Amid erratic response, EU eases fiscal policies to curb COVID-19. Al-Jazeera. Retrieved from https://www.aljazeera.com/news/2020/03/erratic-response-eu-eases-fiscal-policies-curb-covid-19-200314053916475.html

Kowsmann, P., & Legorano, G. (2020, March 10). Italy Plans Debt Moratorium to Cope With Coronavirus Lockdown. The Wall Street Journal. Retrieved from https://www.wsj.com/articles/italy-plans-debt-moratorium-to-cope-with-coronavirus-lockdown-11583849663

Landau, E. (2020, March 15). Doctors call on govt to impose nationwide lockdown after Covid-19 spike. New Straits Times. Retrieved from https://www.nst.com.my/news/nation/2020/03/574894/doctors-call-govt-impose-nationwide-lockdown-after-covid-19-spike

Smialek, J., & Irwin, N. (2020, March 15). Fed slashes rates to near-zero and unveils sweeping program to aid economy. The New York Times. Retrieved from https://www.nytimes.com/2020/03/15/business/economy/federal-reserve-coronavirus.html


Siapa Yang Akan Bertanding Lawan Trump?

Musim “primary” pilihanraya presiden (pilpres) tahun 2020 sudah bermula di US. In case korang tak biasa dengan politik US, primary ialah sebahagian daripada proses pilpres US.

Selepas setahun berkempen, ahli parti Democrat dan Republican di setiap negeri masing-masing akan mengadakan pemilihan untuk menentukan siapa yang mereka rasa layak sebagai calon presiden (capres) yang muktamad.

Pemilihan ini dipanggil “primary” (kalau yang kecil dipanggil “caucus”). Selepas pemilihan dibuat di semua 50 negeri dan juga Washington DC (ibu negara US), calon yang dapat undian tertinggi akan dicalonkan sebagai capres (presidential nominee).

Proses ni memakan masa 5 bulan. Primary tahun 2008 menyaksikan persaingan sengit antara Hillary Clinton dan Barack Obama. Tahun 2016 pula antara Clinton dan Bernie Sanders.

Disebabkan Trump masih layak untuk satu penggal, jadi tiada pencabar kepada Trump untuk Republican primary tahun ini. Maka fokus media sekarang ialah Democrat yang sedang mencari-cari capres yang mampu menewaskan Trump pada 3 November nanti.

Biasanya aura capres dah boleh nampak dalam dua primary pertama. Primary Democrat tahun 2008, Obama menang Iowa, Clinton menang New Hampshire.

Tahun 2016, Clinton menang Iowa, Sanders menang New Hampshire. Primary Republican tahun 2016, Trump dapat no. 2 di Iowa dan menang New Hampshire.

Selepas ni primary akan menyusul di Nevada (22 Februari) dan South Carolina (29 Februari), diikuti oleh “Super Tuesday” (3 Mac) di mana 14 negeri akan mengadakan primary secara serentak.

Kalau tak perform juga selepas Super Tuesday dah boleh berundur diri dan say goodbye kepada jawatan presiden.

Kalau berdasarkan dua primary yang diadakan setakat ini, Sanders lah capres Democrat gayanya. Kat Iowa dapat no. 2 (kalah tipis kepada Pete Buttigieg), kat New Hampshire menang.

Cuma masalah dengan Sanders ni dia seorang “democratic socialist” (disebabkan orang US tak suka perkataan sosialis, Sanders juga dipanggil “progressive”).

Dia janjikan pendidikan percuma, cukai lebih tinggi ke atas orang kaya, dan menentang perjanjian perdagangan bebas seperti TPP.

Jadi taikun-taikun Wall Street yang merupakan penyumbang dana utama Democrat tak minat dengan dia.

Sebab itu dari awal lagi bos-bos Democrat lebih cenderung mengangkat Joe Biden, bekas naib presiden di zaman Obama. Tapi Biden ni walaupun veteran politik dan bekas naib presiden, karakternya boring nak mampus.

Dah banyak kali Biden cuba nasib nak jadi capres tapi semua tak berjaya sebab tak ada orang nak undi dia.

Dan untuk kali ini pun Biden dah basically boleh say goodbye. Iowa dapat no. 4, New Hampshire pun dapat no. 5 je. Elizabeth Warren punya dasar dan Sanders lebih kurang, tapi orang lebih suka Sanders.

Bukan seksis, cuma Warren punya muka tu garang nak mampus macam orang berhutang $5 trilion dengan dia, macam mana nak tunaikan janji hapus hutang pengajian pelajar universiti. Tengok muka dia lagi stress daripada tengok Trump.

Buttigieg dan Amy Klobuchar pula memang tak dikenali, nama pun berbelit-belit nak sebut. Malah Buttigieg pun tak dapat sambutan di kalangan “snowflakes” dan “social justice warrior” (SJW) yang mendominasi Democrat.

Buttigieg tu gay, kahwin dengan lelaki tapi golongan ini kata dia “tak cukup gay” sebab masuk tentera (lambang “masculinity” yang sangat dibenci oleh SJW feminis). Nak gay macam mana lagi aduh.

Dan Buttigieg suka bagi ceramah Kristian, kira gay beriman lah, lagilah snowflakes yang anti-agama bertambah triggered.

Jadi sekarang ramai Democrat yang tak suka Sanders bergantung harapan kepada Michael Bloomberg. Bloomberg lambat buat pengumuman nak bertanding, jadi dia tak take part dalam sesi primary awal-awal ini, nanti Super Tuesday baru dia masuk.

Bloomberg ialah bekas Datuk Bandar New York dan bilionaire terkenal, pengasas Bloomberg News. Harta peribadi $60 bilion, 20 kali ganda daripada Trump ($3 bilion).

Tapi pilpres bukan lawan siapa lebih kaya, kalau tak dah lama Bill Gates bertanding.

Nak menang pilpres US kena ada personal branding dan positioning. Trump boleh menang bukan semata-mata kaya tapi dia tau crowd apa yang dia nak tarik.

Dia tau ramai pengundi atas pagar terdiri daripada blue-collar workers yang tak puas hati dengan dasar ekonomi liberal yang didukung oleh dua-dua Democrat dan Republican.

Dia pun tahu golongan konservatif memerlukan seorang ikon yang cukup mulut laser dan hati kering untuk langgar budaya “political correctness” snowflakes dan SJW.

Maka Trump memposisikan diri sebagai seorang populis yang nasionalis dari segi ekonomi dan konservatif dari segi nilai.

Bloomberg pula jenis skema dan tipikal, bergaul dengan elit-elit saja. Gaya pun terlalu bossy macam bos tunggu pencen yang korang jumpa dalam office.

Pengalaman, pengaruh, network semua ada, cuma tak ada karakter dan karisma yang boleh mencetuskan movement macam Obama dan Trump atau Sanders (Sanders ni idola orang muda-mudi, pendidikan percuma kot).

Jadi Democrat sekarang memang cacamarba habis. Nak cabar Trump jauh sekali. Kemungkinan Trump untuk sambung lagi 4 tahun jadi semakin tinggi.

Kalau korang masih risau Trump akan cetuskan WW3 buat dunia huru hara, eloklah simpan stok Maggi bermula dari sekarang.